Όταν το Euro έκανε εγκαίνια! | Debut.gr\nΌταν το Euro έκανε εγκαίνια!\nΤο Debut.gr γυρνάει τον χρόνο πίσω και σας θυμίζει το πρώτο Euro που πραγματοποιήθηκε τον Ιούλιο του 1960.\nΗΜ. ΔΗΜΟΣΙΕΥΣΗΣ: 2 Φεβρουαρίου 2017 | EΠΙΜΕΛΕΙΑ: Γιώργος Ψύχας\nΤο ημερολόγιο έγραφε 6 Ιουλίου πριν από 56 χρόνια υλοποιήθηκε η ιδέα του Euro που όλοι πλέον γνωρίζουν. Τότε, στις 6 Ιουλίου 1960, ονομαζόταν Κύπελλο Ευρωπαϊκών Εθνών, ονομασία που επικράτησε για αρκετά χρόνια μέχρι να αντικατασταθεί από το γνωστό σε όλους «EURO».\nΣτην παρθενική διοργάνωση του 1960 συμμετείχαν μόλις τέσσερις ομάδες, κάτι που σήμαινε πως η πρεμιέρα του θεσμού ήταν κάτι σαν… ημιτελικός. Όπως είναι προφανές λοιπόν, το πρώτο Euro κράτησε μόλις πέντε (!) ημέρες.\nΗ οικοδέσποινα -και τότε όπως σήμερα- Γαλλία υποδέχτηκε την Γιουγκοσλαβία στο «Παρκ Ντε Πρενς», σε ένα παιχνίδι με έντονο ενδιαφέρον καθώς ανάλογης εμβέλειας αγώνες και διοργανώσεις δεν είχαν λάβει χώρα μέχρι τότε.\nΜάλιστα ο πρώτος αγώνας του Κυπέλλου Ευρωπαϊκών Εθνών ήταν και ένας από τους καλύτερους που έχουν διεξαχθεί ποτέ στην ιστορία του θεσμού αφού οι Γιουγκοσλάβοι επικράτησαν με το απίστευτο 5-4 (!) ενώ ως το 75ο λεπτό του παιχνιδιού οι «τρικολόρ» βρίσκονταν μπροστά στο σκορ με 4-2 χάρη στα γκολ των Βίνσεντ (12′), Ετ (43′, 62′) και Βισνιέκι (53′). Για τους φιλοξενούμενους είχαν σκοράρει οι Γκάλιτς (11′) και Ζγιάνετιτς (55′).\nΗ επική ανατροπή των Γιουγκοσλάβων επετεύχθη μόλις σε πέντε λεπτά με τα γκολ των Κνεζ στο 75′ και Τζέρκοβιτς στο 78′ και 79′.\nΤην ίδια μέρα πραγματοποιήθηκε και το άλλο παιχνίδι της διοργάνωσης όπου η Σοβιετική Ένωση δεν δυσκολεύτηκε απέναντι στην Τσεχοσλοβακία, την οποία και σκόρπισε με 3-0 χάρη στα γκολ των Ιβάνοφ (34′, 56′) και Πονεντέλνικ (66′).\nΣτον μικρό τελικό για την τρίτη θέση, η Τσεχοσλοβακία επικράτησε της αγχωμένης Γαλλίας με 2-0 με τα γκολ των Μπούμπνικ (58′) και Πάβλοβιτς (88′) να διαμορφώνουν το τελικό σκορ.\nΣτον μεγάλο τελικό της δεκάτης Ιουλίου είχαμε ακόμα μία ανατροπή όταν οι Γιουγκοσλάβοι κατάφεραν να προηγηθούν στο κλείσιμο του πρώτου ημιχρόνου με τον Γκάλιτς (43΄) αλλά η Σοβιετική Ένωση επανήλθε μετά την ανάπαυλα και με γκολ του Μετρεβέλι στο 49′ ισοφάρισε σε 1-1.\nΟι δύο ομάδες δεν κατάφεραν να πετύχουν το γκολ που θα τους χάριζε τη νίκη μέχρι το σφύριγμα της λήξης και έτσι οδηγήθηκαν στην παράταση για να λύσουν τις διαφορές τους.\nΕκεί η Σοβιετική Ένωση επικράτησε στις λεπτομέρειες και με γκολ του Πονεντέλνικ στο 113′ στέφθηκε πρωταθλήτρια Ευρώπης στο πρώτο χρονικά «Euro» που διοργανώθηκε.\nΤο όλο εγχείρημα των Γάλλων είχε εκπληκτική ανταπόκριση αφού κάθε αγώνα παρακολουθούσαν περίπου 20 χιλιάδες άτομα (συνολική προσέλευση 78.958). Έτσι λοιπόν αποφασίστηκε να συνεχιστεί ο θεσμός και να πάρει μεγαλύτερες διαστάσεις αφού στις διοργανώσεις που ακολούθησαν συμμετείχαν νέες ομάδες παρά το γεγονός ότι οι διεκδικητές παρέμειναν τέσσερις.\nΓια την ιστορία πρώτοι σκορερ αναδείχθηκαν οι: Ιβάνοφ (Σοβ. Ένωση), Πονεντέλνικ (Σοβ. Ένωση), Γκάλιτς (Γιουγκοσλαβία), Τζέρκοβιτς (Γιουγκοσλαβία) και Ετ (Γαλλία). Την καλύτερη δεν ενδεκάδα της Ουέφα -με διαφορετικά κριτήρια από τώρα φυσικά- αποτέλεσαν οι: Γιασίν (Σοβ. Ένωση-Τερματοφύλακας), Ντούρκοβιτς (Γιουγκοσλαβία-Αμυντικός), Νοβάκ (Τσεχοσλοβακία-Αμυντικός), Νέτο (Σοβ. Ένωση-Μέσος), Μασόπουστ (Τσεχοσλοβακία-Μέσος), Ιβάνοφ (Σοβ. Ένωση-Μέσος), Μετρεβέλι (Σοβ. Ένωση-Επιθετικός), Γκάλιτς (Γιουγκοσλαβία-Επιθετικός), Πονεντιέλνικ (Σοβ. Ένωση-Επιθετικός), Τσεκουλάρατς (Γιουγκοσλαβία-Επιθετικός) και Κόστιτς (Γιουγκοσλαβία-Επιθετικός).


Η ορμόνη της αγάπης ως αντίδοτο στη μέθη; - Ειδήσεις - Νέα Κρήτη\nΤώρα διαβάζετε: Η ορμόνη της αγάπης ως αντίδοτο στη μέθη;\nΗ ωκυτοκίνη, η περίφημη ορμόνη στην οποία βασίζονται οι ερωτικές και κοινωνικές σχέσεις, φαίνεται ότι μπλοκάρει τη μεθυστική δράση του αλκοόλ, τουλάχιστον σε αρουραίους που αφέθηκαν να τα τσούξουν.\n«Σε ένα ισοδύναμο του τεστ νηφαλιότητας για αρουραίους, τα πειραματόζωα στα οποία δόθηκε αλκοόλ και ωκυτοκίνη πέρασαν με άνεση» αναφέρει ο Μάικλ Μπάουεν του Πανεπιστημίου του Σίδνεϊ, πρώτος συγγραφέας της μελέτης στην επιθεώρηση PNAS.\nΜια πληθώρα προηγούμενων μελετών έχει δείξει ότι η ωκυτοκίνη, η ορμόνη που δρα ως φυσικό ελιξίριο του έρωτα, βοηθά τα ζευγάρια να ερωτευτούν, τις μητέρες να συνδεθούν με τα μωρά τους, και τις ομάδες ανθρώπων να συνεργαστούν καλύτερα.\nΠαράγεται στον εγκέφαλο στην κορύφωση της σεξουαλικής πράξης, στη διάρκεια του θηλασμού, την ώρα μιας τρυφερής αγκαλιάς, ακόμα και σε κοινωνικές επαφές που βασίζονται στην εμπιστοσύνη.\nΗ νέα μελέτη αποκαλύπτει ότι η ωκυτοκίνη, εφόσον ληφθεί πριν από την κατανάλωση αλκοόλ, εμποδίζει το αλκοόλ να συνδεθεί στους υποδοχείς GABA-A του εγκεφάλου και να προκαλέσει έτσι μέθη.\n«Το αλκοόλ διαταράσσει το συντονισμό των κινήσεων επειδή αναστέλλει τη δραστηριότητα περιοχών του εγκεφάλου που αναλαμβάνουν το λεπτό έλεγχο των κινήσεων. Η ωκυτοκίνη προλαμβάνει αυτή τη δράση σε σημείο που να μην μπορούμε να καταλάβουμε από τη συμπεριφορά των αρουραίων ότι ήταν στην πραγματικότητα μεθυσμένοι. Είναι μια πραγματικά εντυπωσιακή επίδραση» σχολιάζει ο Δρ Μπάουεν.\nΤο πρώτο βήμα για την επανάληψη των πειραμάτων στον άνθρωπο, επισημαίνει η ερευνητική ομάδα, είναι η ανάπτυξη ενός μέσου χορήγησης της ωκυτοκίνης που θα επέτρεπε σε επαρκείς ποσότητες της ορμόνης να φτάσουν στον εγκέφαλο. Στην περίπτωση των αρουραίων, η ωκυτοκίνη διοχετεύθηκε απευθείας στον εγκέφαλο με ένεση.\nΟι ερευνητές επισημαίνουν ακόμα ότι μια δόση ωκυτοκίνης δεν θα έσωζαν κανένα από τα αλκοτέστ: η ορμόνη μπλοκάρει τη δράση του οινοπνεύματος στον εγκέφαλο, δεν αλλάζει όμως τα επίπεδα αλκοόλ στο αίμα.


Τι είναι η Νυχτερινή Οξυμετρία και ποιά τα οφέλη? - Healthcare Services\nαπό Healthcare Services | Μαρ 26, 2019 | Οξυγονοθεραπεία στο Σπίτι\nΝυχτερινή οξυμετρία είναι ο προσδιορισμός του κορεσμού του οξυγόνου κατά τη διάρκεια της νύχτας.\nΩς εξέταση είναι αναίμακτη, δίνει ακριβή αποτελέσματα και το μεγάλο πλεονέκτημα είναι ότι μπορεί να γίνει στο σπίτι.\nτη χρόνια αποφρακτική πνευμονοπάθεια\nασθενείς με νοσήματα αναπνευστικά ή καρδιολογικά που πρέπει να εκτιμηθεί η ανάγκη νυκτερινής οξυγονοθεραπείας.\nλειτουργεί σαν μια αρχική αξιολόγηση των διαταραχών αναπνοής στη διάρκεια του ύπνου και μπορεί να βοηθήσει τον γιατρό να καταλάβει αν ο ασθενής χρειάζεται επιπλέον διερεύνηση και ανάλογα να του συστήσει μελέτη ύπνου σε εργαστήριο.\nΗ μέτρηση του κορεσμού αιμοσφαιρίνης γίνεται μέσω ενός μαλακού αισθητήρα που τοποθετείται στο μέσο ή στο παράμεσο δάκτυλο του μη ενεργού άνω άκρου και δεν προκαλεί ενόχληση στον ασθενή.\nΟ αισθητήρας συνδέεται με ειδική συσκευή που εφαρμόζεται στον καρπό του εξεταζόμενου και καταγράφει τον κορεσμό αιμοσφαιρίνης στο αίμα σε όλη την διάρκεια της νύχτας, καθώς και την καρδιακή συχνότητα.\nΤα αποτελέσματα μεταφέρονται στον υπολογιστή και γίνεται αυτόματα η ανάλυσή τους. Σημαντικοί δείκτες στην καταγραφή είναι ο μέσος κορεσμός αιμοσφαιρίνης, η ελάχιστη τιμή, ο αριθμός των αποκορεσμών ανά ώρα καταγραφής, ο χρόνος με κορεσμούς αιμοσφαιρίνης κάτω του 90%, ο μέσος καρδιακός ρυθμός καθώς και η ανώτερη και κατώτερη τιμή καρδιακής συχνότητας.


ΚΛΗΜΕΝΤΙΝΗ ΣΤΑΜΑΤΕΛΟΥ – ΑΘΗΝΑ – Stella's Recipy\nΣτέλλα, Στέλλα, Στέλλα!!!\nΤι λόγια να βρω να πω? Νομίζω μετά από τόσα χρόνια που έχεις fun πριν από μένα, τα έχεις ακούσει όλα!\nΘα ξεκινήσω από τη μεγάλη αγωνία που είχα να έρθουν τα προϊόντα και όλον τον καιρό κατάφερα να διαβάσω, το μεγαλύτερο μέρος από τα posts σου στο blog και τα reviews, έτσι ώστε να αποκτήσω γνώσεις και άποψη, τόσο πολύ που νιώθω να σ’ έχω γνωρίσει!!\nΗ αλήθεια είναι ότι κουράστηκα με τα χημικά.\nΤο πρώτο βράδυ χρησιμοποίησα serum & κρέμα, το επόμενο την μάσκα και χθες πάλι το σερουμ και την κρέμα μετά τον καθαρισμό με σαπούνι με άγριο τριαντάφυλλο.\nΚαι ξέρεις τι? Θα το κάνω «ιεροτελεστία» και να σκεφτείς ότι το βαριόμουν θανάσιμα, πάντα ήμουν κουρασμένη…. Τελικά μεγάλο λάθος να σου λεν ότι δεν σου φαίνονται τα χρόνια. Επαναπαύεσαι. Το δέρμα θέλει τροφή, είναι ζωντανό….\nΣήμερα το πρωί λοιπόν μπορώ να πω, ότι νιώθω και βλέπω κάτι άλλο από αυτό που είδα τη Δευτέρα το πρωί. Ένα ξεκούραστο λαμπερό πρόσωπο!!!\nΔε σου κρύβω ότι το πρώτο βράδυ χρειάστηκε να βάλω λίγο περισσότερη ποσότητα, τόσο αφυδατωμένο ήταν το δέρμα….\nΛατρεύω λοιπόν την υφή αυτή και δεν με ξενίζει καθόλου το γεγονός ότι είναι πιο oily… Μετά δε, από τα μαθήματα εφαρμογής που είδα στα videos σου, ε, μπορώ να καυχηθώ….. Οι πέρλες είναι μαγεία όταν τις νιώθεις στο δέρμα.\nΈπρεπε να είχα βγάλει φωτό το πριν, δεν το σκέφτηκα καθόλου, πρέπει να το λες!!!\nΣτέλλα μου νιώθω πάρα πολύ τυχερή που σε ανακάλυψα. Έχει αλλάξει και η ψυχολογική μου διάθεση! Α, και θα σου ζητήσω συμβουλές για τη 13χρονη κόρη μου με σοβαρό θέμα ακμής και μαύρων στιγμάτων…. Τι έχεις να προτείνεις.\nΤην καλημέρα μου για όμορφη διάθεση και όμορφες δημιουργίες,\nΑΝΑΣΤΑΣΙΑ – ΘΕΣΑΛΟΝΙΚΗ\nΧΡΙΣΤΙΝΑ – ΑΘΗΝΑ


ΙΩΑΝΝΙΝΑ: ΑΡΧΙΣΑΝ ΟΙ ΑΓΩΝΕΣ ΟΡΕΙΝΟΥ ΤΡΕΞΙΜΑΤΟΣ ΣΤΟ ΖΑΓΟΡΙ! 10:15 - TA NEA TIS MIKROSPILIAS 24\nΙΩΑΝΝΙΝΑ: ΑΡΧΙΣΑΝ ΟΙ ΑΓΩΝΕΣ ΟΡΕΙΝΟΥ ΤΡΕΞΙΜΑΤΟΣ ΣΤΟ ΖΑΓΟΡΙ! 10:15\nΟ κορυφαίος Έλληνας δρομέας, Δημήτρης Θεοδωρακάκος μετά το Σινικό Τείχος και τις Άλπεις, τερμάτισε πρώτος και στον αγώνα ορεινού τρεξίματος των 80 χιλιομέτρων στο Ζαγόρι, με χρόνο 9.35.03...\nΕίναι η τέταρτη χρονιά της διοργάνωσης, «The North Face Zagori Mountain Running 2014» στο πρόγραμμα της οποίας φέτος προστέθηκε o αγώνας Ultra, η ορεινή διαδρομή των 80 χιλιομέτρων, στην οποία συμμετείχαν 140 αθλητές, οι οποίοι ξεκίνησαν από το Τσεπέλοβο, στις 5 το πρωί. Η διαδρομή έχει 5.300 μέτρα θετική υψομετρική διαφορά , ενώ το υψηλότερο σημείο είναι η Τσούκα Ρόσα στην Κόνιτσα.\nΓια τον Δημήτρη Θεοδωρακάκο, ήταν η πρώτη φορά που έτρεξε στον αγώνα Ultra.\n«Τρέχουμε στην Ελλάδα, που είναι η μεγάλη μας αγάπη» είπε μιλώντας στο ΑΠΕ-ΜΠΕ και πρόσθεσε ότι στην χώρα μας είναι τελείως διαφορετικό το κλίμα , το τοπίο, είναι από μέρη που πραγματικά ο αθλητής νιώθει πως είναι παρθένα και του δημιουργούν έντονα συναισθήματα. Τον σπουδαίο δρομέα κέρδισε το τρέξιμο από την κωπηλασία όπως λέει ενώ οι επιτυχίες για εκείνο , «είναι μια εξέλιξη στην αθλητική του πορεία , του δίνουν παραπάνω όρεξη για να συνεχίσει».\nΌπως εξηγεί, το ορεινό τρέξιμο στο Ζαγόρι, δεν είναι πολύ τεχνικό, δηλαδή δεν έχει πολύ μεγάλες και απότομες υψομετρικές διαφορές. Το έδαφος όμως, είναι πολύ σκληρό, πετρώδες, ενώ υπάρχουν διαφορές θερμοκρασίας και καιρικών συνθηκών.\nΟ κορυφαίος δρομέας είναι ενθουσιασμένος γιατί έτρεξε σε παρθένα και απάτητα για χρόνια μέρη του Εθνικού Πάρκου της Πίνδου. Για τον κάθε αθλητή η κίνηση στις ορεινές διαδρομές, δεν είναι τυποποιημένη, όπως στο τρέξιμο δρόμου. Υπάρχει αλληλεπίδραση του σώματος με το έδαφος, που κάνει το τρέξιμο μοναδικό, όπως επισημαίνει , γιατί ο δρομέας προσπαθεί κάποιες φορές να ισορροπήσει, καθώς υπάρχουν γκρεμοί, η μορφολογία συνεχώς μεταβάλλεται, από τον χωματόδρομο σε ένα πολύ στενό μονοπάτι με χόρτο η πέτρες.\nΤο φυσικό τοπίο, η παράδοση και ο πολιτισμός στα ελληνικά βουνά, όπως επισημαίνει ο Δημήτρης Θεοδωρακάκος κερδίζουν τους ξένους αθλητές. «Υπάρχει διάφορα και στην κουλτούρα μας. Εάν πας σε αγώνα στις 'Αλπεις όλα είναι σε καλούπια, τα ωράριο , τα μαγαζιά , εδώ είναι διαφορετικά, είναι μία γιορτή, όχι μόνο για τον αθλητισμό, αλλά και για τις μικρές κοινωνίες των χωριών όπου γίνονται οι αγώνες. Οι ξένοι αθλητές το εισπράττουν ευχάριστα, ενθουσιάζονται».\nΠαράλληλα με τον αγώνα Ultra, έγινε και ο ορεινός μαραθώνιος ενώ αύριο θα πραγματοποιηθούν, ο ημιμαραθώνιος 21χλμ, αλλά και το κορυφαίο δεκάρι, μήκους 10χλμ. Η διήμερη αθλητική διοργάνωση πραγματοποιείται για πρώτη φορά υπό την αιγίδα και με την υποστήριξη του Ελληνικού Οργανισμού Τουρισμού. Η προώθηση της τουριστικής προβολής της χώρας μας στο εξωτερικό, καθώς και η ανάδειξη της περιοχής σε έναν από τους κορυφαίους αθλητικούς προορισμούς της Ευρώπης, αποτελούν και ένα από τα φετινά «στοιχήματα» του αγώνα.\nΣυγκεκριμένα, προωθείται ο αθλητικός τουρισμός, ως μία εναλλακτική μορφή τουρισμού που σκοπό έχει να τονώσει την τοπική οικονομία, ενισχύοντας ταυτόχρονα τον εσωτερικό τουρισμό.


Motogp: Πω! Πω! Τι μοναδικός αγώνας ήταν αυτός! - Report Plus\nMotogp: Πω! Πω! Τι μοναδικός αγώνας ήταν αυτός!\nΟι φίλοι του Motogp ανεξαρτήτως προτιμήσεων θα πρέπει να είναι ικανοποιημένοι για τον μοναδικό αγώνα που είδαν. Τον αγώνα του Assen της Ολλανδίας. Έναν αγώνα που κέρδισε ο συνήθεις ύποπτος των …πτώσεων αλλά και των νικών, ο αναβάτης της Honda, Marc Marquez.\nΈνας αγώνας από τον οποίο κανένας δεν πρέπει να έχει παράπονα, λόγω του θεάματος που πρόσφερε από το πρώτο μέτρο της εκκίνησης.\nΈνας αγώνας που μέτρησε ένα σπάνιο ρεκόρ, τις 80 προσπεράσεις στα 44 λεπτά που διήρκεσε, κάτι που σημαίνει ότι ουδείς μέχρι τον τελευταίο γύρο δεν ήταν σίγουρος νικητής. Ένας αγώνας ύμνος για το Motogp!\nΣτο πρωτάθλημα τα πράματα έμειναν σχεδόν τα ίδια, απλά ο Marquez αύξησε λίγο τη θέση του από τον Rossi. Όμως οι Lorenzo και Vinalles δείχνουν ορεξάτοι να απειλήσουν τις πρώτες θέσεις ενώ ο Dovi θέλει να ανακτήσει το χαμένο κύρος του.\nΧαρακτηριστικό βίντεο από την Ελλάδα κάνει τον γύρω του κόσμου και δείχνει την αλόγιστη οδήγηση δικ...\nΣτην Ελλάδα το νέο SEAT Ibiza με φυσικό αέριο!\nΔείτε την παλαιότερη 911\nΜέγας Jorge δείχνει το μέλλον της Honda! Κόλαφος για Yamaha και Ducati!\nD-Type: Η τρίτη ρετρό Jaguar που θα σας αφήσει άφωνους! (Φώτο)\nΕπαναγορά οχημάτων ντίζελ σε περίπτωση απαγόρευσής τους ανακοίνωσε η Volkswagen\n.Motogp. Moto. Μοτοσικλέτα\nΜητσοτάκης: Ξεπεράσαμε τους περισσότερους στην Ευρώπη με τα μέτρα στήριξης για τον κορωνοϊό


Kαταγγελία φοιτητών: πληρώνουμε παραπάνω εισιτήριο στα Αστικά. | blog καθημερινής ενημέρωσης\nKαταγγελία φοιτητών: πληρώνουμε παραπάνω εισιτήριο στα Αστικά.\nΠληθαίνουν οι καταγγελίες φοιτητών που μας τονίζουν ότι σύμφωνα με την Κοινή Υπουργική Απόφαση θα έπρεπε να έχουν έκπτωση 50% , έναντι 25% επί του εισιτηρίου στις Αστικές συγκοινωνίες εντός Καστοριάς.\n«Με βάση το άρθρο 3 της απόφασης φ.5\_114196\_β3 που δημοσιεύτηκε στην Εφημερίδα της Κυβερνήσεως (Αρ.Φύλλου 2234), ΟΛΟΙ οι φοιτητές των ΑΕΙ και ΑΤΕΙ που έχουν πάσο πληρώνουν πλέον στην πόλη που φοιτούν και στην πόλη καταγωγής τους μισό εισητήριο, σε ΚΤΕΛ, αστικά και τρένα. Με βάση το άρθρο 8 του ίδιου φύλλου, από την στιγμή που το παραπάνω άρθρο έχει δημοσιευτεί στην Εφημερίδα καταργούνται όλες οι διατάξεις που είναι αντίθετες με αυτό.»\nΤα ΚΤΕΛ και τα Αστικά ισχυρίζοντε οτι η ΚΥΑ αυτή, δεν έχει υπογραφεί ακόμα απο όλους τους εμπλεκόμενους με αποτέλεσμα να ισχύουν μικρότερες εκπτώσεις.\nΤο alphafm.gr θα ερευνήσει το θέμα ενδελεχώς.\nΔημοσιεύτηκε απο τον adolphholyman στις 6,Δεκέμβριος, 2011, 11:51 πμ. στις Κατηγορίες ΚΑΤΑΓΓΕΛΙΕΣ, ΡΟΗ ΕΙΔΗΣΕΩΝ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Κορυφαίες 5 καλύτερες χώρες για αυτούς - 2020\nΕπί του παρόντος, βρείτε ένα θέση εργασίας που καλύπτει όλες τις προσδοκίες μας είναι πολύ δύσκολη, ειδικά όταν πρόκειται για την γυναίκες Ωστόσο, υπάρχουν χώρες όπου η επαγγελματική ζωή είναι ευκολότερη για αυτούς.\nΣύμφωνα με έρευνα που διεξήγαγε η Οργανισμός Οικονομικής Συνεργασίας και Ανάπτυξης (ΟΟΣΑ) , σε χώρες που θεωρούνται πλούσιες υπάρχουν μισθολογικό χάσμα σημαντικές μεταξύ ανδρών και γυναικών, αλλά αυτό τους ευνοεί.\nΜπορεί επίσης να σας ενδιαφέρει: Top 10 από τα καλύτερα έργα του 2014\nΣτην έκθεση της ΟΟΣΑ Αυτές είναι οι χώρες που έχουν τις καλύτερες ευκαιρίες για τις γυναίκες σε επίπεδο εργασίας, δεδομένου ότι αντιμετωπίζονται εξίσου στην αγορά εργασίας εργασία , έχουν καλύτερα μισθούς σε σύγκριση με τους άνδρες και καταλαμβάνουν θέσεις υψηλού επιπέδου.\nΕν τω μεταξύ, η έκθεση αναφέρει ότι στη Γερμανία, τις Ηνωμένες Πολιτείες, την Κορέα και την Ιαπωνία οι γυναίκες που δεν έχουν παιδιά κερδίζουν μεταξύ 3 και 24% λιγότερα από τους άνδρες.\nΑπό την πλευρά του, μια έκθεση από την Το Παγκόσμιο Οικονομικό Φόρουμ και το Εθνικό Ινστιτούτο Στατιστικής και Γεωγραφίας (Inegi) Αναφέρει λεπτομερώς ότι το Μεξικό είναι μεταξύ των χωρών όπου η διαφορά στον μισθό μεταξύ ανδρών και γυναικών είναι πολύ διαφορετική.\nΑπό τις 134 χώρες που αναλύθηκαν, το Μεξικό αριθμεί 105, δηλαδή οι άνδρες κερδίζουν πολύ περισσότερο από τις γυναίκες και δεν υπάρχει καλή ευκαιρία για να καταλάβουν θέσεις υψηλού επιπέδου.\nΟι πιο περίφημες διαφορές εντοπίζονται στο γυναίκες που εργάζονται στους τομείς του εμπορίου, της βιομηχανίας και των διευθυντικών θέσεων των εταιρειών. Και εσείς, συμφωνείτε με το μισθό σας;\nΒίντεο Ιατρικής: Οι Top 10 Μικρότερες Χώρες Σε Όλο Τον Κόσμο (Top 10) (Υπότιτλοι) (Σεπτέμβριος 2020).\n5 μυστικά για να μαγειρέψουν υγιέστερα\nΕάν οι διατροφικές σας συνήθειες είναι όπως αυτές των περισσότερων ανθρώπων στη χώρα μας, τότε είναι πολύ πιθανό να φάτε σε περίεργες ώρες και σχεδόν αυτό που βρίσκεστε μπροστά σας.Μερικές φορές,...\nΠες μου πώς βλέπεις και θα σου πω πόσο επαγγελματίας είσαι ...\nΛέγεται ότι το "Πρώτη εντύπωση" Είναι αξέχαστο, και με αυτό η γνώμη που δημιουργείται. Κατάσταση που μπορεί να είναι επιβλαβής αν ληφθεί υπόψη ότι σε α συνέντευξη εργασίας Χρειάζονται μόνο λίγα...


E.N. Story - Κύπρος - Travelen\nΑθήνα, Μάλτα, Μετέωρα, Σπέτσες, Γύρος της Πελοποννήσου και Μαρόκο.. τα ταξίδια μας για τους επόμενους μήνες είχαν ήδη κλείσει. Ή μάλλον έτσι νομίζαμε ώσπου λάβαμε μια πρόσκληση από το Υφυπουργείο Τουρισμού της Κύπρου (Visit Cyprus) που έλεγε: “Έλενα & Νίκο σας καλούμε να γνωρίσετε τις ομορφιές του νησιού μας”. Και πώς να αρνηθείς στο κάλεσμα της θεάς Αφροδίτης που στους θεούς γλυκύ σήκωσε πόθο και δάμασε τα φύλα των θνητών ανθρώπων..;! Ψψψ.. Τι είπα! Εξάλλου η Κύπρος ήταν πάντα μέσα στη λίστα με τους Must Visit προορισμούς μας, οπότε δε θέλαμε και πολύ να αναθεωρήσουμε το πρόγραμμα. Και κάπως έτσι φτάσαμε να πετάμε για Κύπρο…\nΜήνας Οκτώβριος και ο καιρός είναι σαν 15αύγουστος στην Ελλάδα! Ο χειμώνας στην Κύπρο είναι σύντομος και ελαφρύς ενώ το καλοκαίρι μεγάλο και ζεστό. Τόσο ζεστό που τους μήνες Ιούλιο και Αύγουστο οι θερμοκρασίες αγγίζουν τους 45°C! Πολύ καλά κατάλαβες.. δεν μπορείς να σταθείς στον ήλιο για πάνω από 5 λεπτά! Γι’ αυτό και ο μήνας Οκτώβριος είναι ο καλύτερος του χρόνου.. Ήπιες θερμοκρασίες, ζεστά νερά και η Αφροδίτη να μας κλείνει το μάτι για μία αξέχαστη βδομάδα.\nΜέσα στην υπέροχη αυτή βδομάδα το Υφυπουργείο Τουρισμού της Κύπρου είχε μεριμνήσει για τα πάντα! Από τα πρώτα λεπτά που φτάσαμε στην Κύπρο νιώσαμε τη ζεστασιά και την αυθεντική Κυπριακή φιλοξενία. Οι Κύπριοι άλλωστε, ως Μεσογειακός λαός, είναι ζεστοί, εγκάρδιοι και έτοιμοι να σε βοηθήσουν σε οτιδήποτε χρειαστείς. Αν εξαιρέσεις την Κυπριακή διάλεκτο, που μάταια προσπαθούσαμε να μάθουμε, νιώθαμε πως δεν είχαμε φύγει ποτέ από το σπίτι μας. Σε αυτό βοήθησαν βέβαια η μοναδική ξεναγός μας κυρία Χριστίνα Μίτα και όλος ο οργανισμός τουρισμού.\nΔεν θα σας κρύψουμε πως η Κύπρος μας εξέπληξε ευχάριστα από την πρώτη κιόλας στιγμή. Ποτέ δεν μπορούσαμε να φανταστούμε ότι το νησί έχει τόσες επιλογές για να δεις και να κάνεις. Στη Χοιροκοιτία είδαμε έναν από τους πιο γνωστούς προϊστορικούς οικισμούς στον κόσμο. Στην Πάφο περπατήσαμε ανάμεσα από πανέμορφα μωσαϊκά και βασιλικούς τάφους, ενώ λίγο έξω από τη Λεμεσό θαυμάσαμε το Κούριον, τον πιο σημαντικό αρχαιολογικό χώρο του νησιού. Μπήκαμε σε μεσαιωνικά κάστρα, σε μουσεία και πανέμορφες εκκλησίες, ενώ φωτογραφίσαμε όμορφα ναυάγια.\nΕξερευνήσαμε την Λευκωσία πάνω σε ένα segway, τις θαλάσσιες σπηλιές της Πάφου με άλογο, τις παραλίες της Aγίας Νάπας με ένα boat trip και την παραλία του Κυβερνήτη κάνοντας καγιάκ. Ν: Κάνοντας; Και οι δύο; Γιατί εγώ θυμάμαι πως μόνο ένας κακομοίρης τραβούσε κουπί και ο άλλος πήγαινε βόλτα! Ε: Δε βοήθησα εγώ; Ν: Πωωως.. βοήθησες! Να πέσουμε πάνω στα βράχια, να πηγαίνουμε πίσω μπρος.. Ε: Και οι φουσκάλες στα χέρια μου τι ήταν κύριε; Ν: Την ίδια απορία είχαμε εγώ και ο Λάζαρος! Ε: Εγώ πάντως το κατά ευχαριστήθηκα! Ν: Αυτό έλειπε!\nΑπό το πρόγραμμά μας δεν έλειψαν και δραστηριότητες που είναι συνδεδεμένες με την κυπριακή παράδοση και τα τοπικά έθιμα. Η διαδικασία παρασκευής χαλουμιού από την κυρία Λούλα, αλλά και το μάθημα κεραμικής με τον κύριο Ευθύμη, ήταν κάτι παραπάνω από χρήσιμα και διασκεδαστικά. Άσχετα που φάγαμε όλο το χαλούμι και μαλώναμε για το ποιος έκανε το καλύτερο προβατάκι από πηλό! Μεταξύ μας του Νίκου ήταν πιο γλυκούλι αλλά μη του το πείτε! Φυσικά δε θα μπορούσαμε να φύγουμε από το νησί χωρίς να παρευρεθούμε σε έναν κυπριακό γάμο και να συνοδεύσουμε τη νύφη στην εκκλησία μαζί με τα λαούτα και τα βιολιά.\nΑυτά που μας εντυπωσίασαν περισσότερο στο νησί της Αφροδίτης είναι ο ορεινός πλούτος και τα παραδοσιακά χωριά της. Πέρα από τους αρχαιολογικούς χώρους και τις χρυσές παραλίες με τα τιρκουάζ νερά, η Κύπρος κρύβει μια διαφορετική πλευρά που πρέπει να εξερευνήσεις. Τα φωλιασμένα κρασοχώρια με τους ατέλειωτους αμπελώνες, οι πεζοπορικές διαδρομές και τα δεκάδες γραφικά μοναστήρια στην οροσειρά του Τροόδους προσφέρουν μια εξωτουριστική ησυχία που σε γαληνεύει από την πρώτη στιγμή. Στο Όμοδος και στο Πελένδρι δοκιμάσαμε κρασί από τοπικά οινοποιεία, στα Λεύκαρα παρακολουθήσαμε τις κεντήτριες, στις Πλάτρες περπατήσαμε μέχρι τον καταρράκτη των Καληδονιών και στην Κακοπετριά φάγαμε την νοστιμότερη Πέστροφα της ζωής μας.\nΝ: Και μόλις θα σε ρωτούσα τι σου έμεινε από το νησί! Ε: Παραβλέπω το γεγονός ότι νομίζεις πως με ενδιαφέρει μόνο το φαΐ και απαντώ! Οι σεφταλιές.. ααα και τα χοιρινά αφέλια! Περίμενε.. είναι και το οφτό κλέφτικο που έλιωνε στο στόμα μας.. και οι ατέλειωτοι Κυπριακοί μεζέδες! Αμ το βραστό χαλούμι και την αναρή πού τα πας; Αχ δε μπορώ να αποφασίσω! Ν: Μάλλον σε κάποιον άρεσε πολύ η Κυπριακή κουζίνα! Ε: Το κατάλαβες εε;! N: Ω ναι! Ε: Δυστυχώς για ‘μένα το κατάλαβε και η ζυγαριά!!! Είναι αναπόφευκτο να γυρίσεις από την Κύπρο και να μην έχεις βάλει 2-3 κιλά από το πολύ φαγητό!\nΚαι όταν το φαγητό τέλειωνε τον λόγο είχε η νυχτερινή διασκέδαση γιατί η Κύπρος ξέρει να ζει και το βράδυ! Από την ξέφρενη νυχτερινή ζωή της Αγίας Νάπας ως την ποιοτική διασκέδαση της Λεμεσού και της Λευκωσίας έχεις να διαλέξεις ανάμεσα από μια πληθώρα μαγαζιών για να περάσεις όμορφα το βράδυ.. και τη νύχτα σου! Σ’ αυτό θα σε βοηθήσουν μερικά ποτηράκια Κουμανταρία (το αρχαιότερο κρασί στον κόσμο), το δυνατό απόσταγμα Ζιβανία και η παραδοσιακή μπύρα του νησιού, ΚΕΟ. Προς θεού μη τα πιεις όλα μαζί γιατί σε βλέπω να τραγουδάς, κολυμπώντας γύρω από την Πέτρα του Ρωμιού “Τα ριάλια, ριάλια, ριάλια τα σελίνια μονά και διπλά τα μονόλιρα, πεντόλιρα και πού ‘ντα ο πεζεβέγγης που τα ‘χει στην πούγγα, ω, ω”…!\nΜ’ αυτά και μ’ αυτά φτάσαμε στο τέλος του ταξιδιού πολύ γρήγορα. Το νησί της Αφροδίτης ξεπέρασε κάθε προσδοκία και μας εξέπληξε με τον πιο ευχάριστο τρόπο. Από το σημείο που γεννήθηκε η θεά του έρωτα μέχρι το ψηλότερο σημείο του Τροόδους, η Κύπρος καταφέρνει να συνδυάσει την πλούσια ιστορία με τις μαγικές παραλίες και τα φυσικά τοπία. Εμάς πάντως μας μέθυσε με τα υπέροχα κρασιά της, μας δίδαξε με την πλούσια ιστορία της, μας εντυπωσίασε με τη ραγδαία της ανάπτυξη, μας μάγεψε με τα απίθανα νερά της, μας χόρτασε με τα νόστιμα φαγητά της, μας ψυχαγώγησε με τις αμέτρητες δραστηριότητες της.. και τελικά μας αποπλάνησε με την ομορφιά και τη διαφορετικότητά της!\nΚύπρος, Το νησί της αποπλάνησης


Τροχαίο ατύχημα στην ε.ο. Αρεόπολης - Πύργος Διρού - Githio-Click\nΤροχαίο ατύχημα στην ε.ο. Αρεόπολης - Πύργος Διρού Featured\neditor 16 Νοε 2021\nΣύμφωνα με πληροφορίες του FLY, τροχαίο ατύχημα με καραμπόλα μεταξύ 3 οχημάτων σημειώθηκε νωρίτερα σήμερα το πρωί στην ε.ο. Αρεόπολης – Πύργος Διρού.\nΣυγκεκριμένα, το ατύχημα σημειώθηκε περίπου στις 10:30 στη στροφή του δρόμου με κατεύθυνση προς την Αρεόπολη, όταν τα 3 οχήματα (Scoda Octavia, Citroen c3 & Honda) συγκρούστηκαν μεταξύ τους υπό αδιευκρίνιστες συνθήκες. Αξίζει να σημειώσουμε ότι στην περιοχή επικρατεί βροχόπτωση με αποτέλεσμα την ολισθηρότητα του οδοστρώματος.\nΑπό το ατύχημα σημειώθηκαν μόνο υλικές ζημιές και δεν προέκυψε κάποιος τραυματισμός.\nMore in this category: « Λιμεναρχείο Γυθείου: Προσάραξη Ι/Φ σκάφους στο Πόρτο Κάγιο - Τραυματισμός επιβάτη σε Ε/Γ-Τ/Ρ σκάφος\tΆνδρας βρέθηκε στη θάλασσα στη Μάνη - Σώος μετά από επιχείρηση του Λιμενικού »


Τα ονομαστήριά του γιορτάζει ο κ. Ιγνάτιος\nΤελευταία ενημέρωση: 2019-01-28, 14:50:42\nΕξέχουσα θέση στον εορτολογικό κύκλο της τοπικής Εκκλησίας κατέχει η 29η Ιανουαρίου, ημέρα κατά την οποία τιμάται η ανακομιδή των Ιερών Λειψάνων του Αγίου Ιερομάρτυρος Ιγνατίου του Θεοφόρου. Και τούτο, διότι ο Επίσκοπος της Εκκλησίας της Δημητριάδος που φέρει το όνομά του, εορτάζει τα ονομαστήριά του.\nΤοπικοί άρχοντες, κλήρος και λαός καλούνται να συμμετάσχουν στην γιορτή της τοπικής Εκκλησίας. Ο Μεγάλος Πανηγυρικός Πολυαρχιερατικός Εσπερινός θα τελεσθεί σήμερα Δευτέρα 28 Ιανουαρίου, στις 6μ.μ., στον Ιερό Μητροπολιτικό Ναό Αγίου Νικολάου Βόλου. Στο τέλος του Εσπερινού ο Σεβ. Μητροπολίτης Δημητριάδος κ. Ιγνάτιος θα απονείμει στον σεβάσμιο Ιερέα Δημήτριο Ξυνογαλά, Αρχιερατικό Επίτροπο Ζαγοράς, τον Χρυσό Σταυρό της Ιεράς Μητροπόλεως, την Ανώτατη Τιμητική Διάκριση της τοπικής Εκκλησίας.\nΗ Πανηγυρική Πολυαρχιερατική Θεία Λειτουργία θα τελεστεί αύριο Τρίτη 29 Ιανουαρίου, στον Ιερό Ναό Αναλήψεως του Χριστού Βόλου, ιερουργούντος του κ. Ιγνατίου. Κατά την διανομή του αντιδώρου ο Σεβασμιώτατος θα δεχθεί τις ευχές του κλήρου, των τοπικών αρχών και του λαού.


Aγορά online Νιφάδες Δίκοκκου Σιταριού Βιολογικό 250γρ στη χαμηλότερη τιμή της αγοράς.\nΝιφάδες Δίκοκκου Σιταριού Βιολογικό 250γρ\nΜε εξαργύρωση 158 Πόντων λαμβάνετε αυτό το είδος ΔΩΡΕΑΝ!\nΑγοράστε 4 με 1,50 € το ένα και κερδίστε 5%\nΑγοράστε 8 με 1,42 € το ένα και κερδίστε 10%\nΟι νιφάδες δίκοκκου σίτου ή Ζέας συμβάλλουν στη διατήρηση ενός φυσιολογικού σωματικού βάρους. Είναι πλούσιες σε υδατάνθρακες χαμηλού γλυκαιμικού δείκτη. Το δίκοκκο σιτάρι ή ζέα (triticum dicoccum) είναι ένα από τα αρχαιότερα δημητριακά που εξημέρωσε ο άνθρωπος. Έχει βρεθεί σε ανασκαφές στην Ελλάδα και την Μικρά Ασία. Σήμερα καλλιεργείται σε μικρής κλίμακα παραγωγή στην Ελλάδα, Ινδία, Τουρκία, Γερμανία, Ιταλία. Δοκιμάστε τις νιφάδες δίκοκκου σίτου για πρωινό ή ελαφρύ γεύμα με κρεμώδες φυτικό γιαούρτι - καρύδας ή αμυγδαλου ενώ μπορεί να συνοδεύσει το φυτικό γάλα της αρεσκείας σας (π.χ αμυγδάλου,καρύδας ή βρώμης)


Αιμιλία Καπρή Archives - Fightsports.gr\nΌλα τα άρθρα με ετικέτα: "Αιμιλία Καπρή"\nΑιμιλία Καπρή: «Κλείδωσε» αγώνας στη Βουλγαρία\nΒήμα στο εξωτερικό για την Αιμιλία Καπρή η οποία θ’ αγωνιστεί σε event στην Βουλγαρία. Στις 16 Νοεμβρίου η Αιμιλία Καπρή θ’ αγωνιστεί στη διοργάνωση ISFA FINAL CONFLICT στην γειτονική Βουλγαρία. Αντίπαλος της «AK-47» θα είναι η Βραζιλιάνα, Gabriella Fernandes με επίσημο ρεκόρ αγώνων 2-1-0.\nΔιαβάστε την αποκλειστική συνέντευξη της Αιμιλίας Καπρή στην Νικολέτα Γκαρέτσου και στον Δημοσθένη Καραμούζα. Ζόρικη, ταλαντούχα και πειθαρχημένη η δεκαεφτάχρονη Αιμιλία Καπρή δικαιολογημένα κουβαλάει για παρατσούκλι της το ΑΚ47, καθώς σε κάθε μάχη της πυροβολεί ασταμάτητα. Η αθλήτρια του Νίκου Κρητικού και του Γιάγκου Πολατίδη, μίλησε στους Νικολέττα Γκαρέτσου και Δημοσθένη Καραμούζα για το τότε, […]\nΗ ανερχόμενη αθλήτρια του Νίκου Κρητικού επικράτησε της Ελένης Γάθη με ομόφωνη απόφαση. Η Αιμιλία Καπρή πέτυχε την πρώτη της επαγγελματική νίκη στις MMA στο co-main event της διοργάνωσης Cage Survivor. Λίγο αργότερα ο κ. Κρητικός αποθέωσε την αθλήτρια του.\nΜε την νίκη επιστρέφει η Αιμιλία Καπρή από το Final Fight της Αλβανίας. Η αθλήτρια του Νίκου Κρητικού έκανε καλή εμφάνιση και νίκησε την Sara Μahmutaj. Η επιτυχία της προήλθε με σερί χτυπήματα που οδήγησαν σε ΤΚΟ στον δεύτερο γύρο. Αξίζει να σημειώσουμε πως η Καπρή αγωνίστηκε στο στυλ του kickboxing.


Hotel Vicente Davao | Huno Ξενοδοχείο\nHotel Vicente Davao - Huno.gr\nΞενοδοχεία > Φιλιππίνες > Davao > Obrero > Hotel Vicente Davao\nF. Torres St. 4/5 "Άριστο" (3 Κριτικές)\nΣύγκριση τιμών για τη διαμονή σας στο Hotel Vicente Davao\nΚατατάσσεται 12th από 82 ξενοδοχεία της Davao Booking.com\nεκλεπτυσμένο και χαλαρό Διαμονή κοντά στο Obrero\nΓια μια 3 αστέρων διαμονή στην Davao, μην ψάξετε πιο πέρα από Hotel Vicente, ένα διακεκριμένο ακίνητο κοντά στο Obrero στην Φιλιππίνες. 3 αστέρων και με 'Άριστο' βαθμολογία χρήστη 8, το ακίνητο έχει ένα φάσμα ευχάριστο επιλογών δωματίου.Οι επισκέπτες του Huno.com κατατάσσουν το ακίνητο στην 12th θέση από συνολικά82 ξενοδοχεία στην περιοχή.\nΚάντε κράτηση online και συγκρίνετε τιμές έκπτωσης από PHP1750 ωςPHP3000. Υπάρχουν 27 χαλαρωτικό για να διαλέξετε, για τα οποία μπορείτε να κάνετε κράτηση online.\nΌταν βρεθείτε στην Davao, οι κορυφαίες τοπικές περιοχές για επίσκεψη συμπεριλαμβάνουν το Obrero και το Santa Ana,και τα δύο από τα οποία βρίσκονται κοντά στο ξενοδοχείο. Το Pequeno, το Cabaguio και το Ma-a βρίσκονται επίσης σε μικρή απόσταση από το κέντρο της Davao.\nΤο ακίνητο είναι διαθέσιμο σε 4 συνεργαζόμενες ιστοσελίδες συμπεριλαμβανομένων Easytobook, Booking.com, Agoda and Hotels.com. Αναζητήστε τιμές για το Hotel Vicente σε αυτές τις ιστοσελίδες online εισάγοντας την αναζήτησή σας στην παραπάνω φόρμα ή συγκρίνετε όλες τις δυνατότητες διαμονής στην Davao στ' αριστερά.\nΕπιλογές τοπικής διαμονής που περιλαμβάνουν το 2αστέρων Hotel Esse Davao βρίσκονται κοντά στο Hotel Vicente. Επίσης εντός της περιοχής βρίσκεται το Chateau Veronica Apartelle και το Azienda Meo Apartelle. Για άλλες επιλογές δοκιμάστε το Casa Leticia Boutique Hotel λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Hotel Vicente Davao.\nDavao Ξενοδοχεία - Filter\n5 Αστέρων ξενοδοχεία Davao 4 Αστέρων ξενοδοχεία Davao\n3 Αστέρων ξενοδοχεία Davao 2 Αστέρων ξενοδοχεία Davao\nΜοτέλ Davao Διαμερίσματα\nDavao Ομαδικές κρατήσεις Ξενώνες


Το Hotel Montreal υποδέχεται τους ταξιδιώτες στην καρδιά της Φλωρεντίας σε απόσταση λίγων μέτρων από εκκλησίες, καθεδρικό ναό και παλάτι. Το ξενοδοχείο άνοιξε το 1900 και ανακαινίστηκε το 2003.\nΑυτό το ξενοδοχείο βρίσκεται σε αστικό κέντρο, 850 μέτρα από Ντουόμο, Πόντε Βέκιο και Church of San Lorenzo. Το κέντρο της πόλης απέχει 1 χλμ από το ξενοδοχείο.\nΌλα τα 21 άνετα δωμάτια διαθέτουν σύγχρονες παροχές. Επίσης παρέχονται ιδιωτικά μπάνια εξοπλισμένα με δωρεάν προϊόντα περιποίησης, ντους και σεσουάρ.\nΤο πρωί σερβίρεται πλούσιο πρωινό με μπουφέ. Οι επισκέπτες προσκαλούνται στο Montreal Includes A μπαρ για να χαλαρώσουν μ' ένα ποτό.\nΤο κατάλυμα βρίσκεται σε ιδανική τοποθεσία μόλις 10-λεπτά οδικώς από το αεροδρόμιο Peretola.\nΟι επιχειρηματίες επισκέπτες θα εκτιμήσουν υπολογιστές, τερματικό internet και φωτοτυπικό στις εγκαταστάσεις.\nHotel Montreal, Ιταλία\nΞενοδοχείο Bohem Art 4*, Βουδαπέστη: ιστοσελίδα;\nΞενοδοχείο Ala 3*, Βενετία: ιστοσελίδα;\nΠανδοχείο Sweet - Liberdade Executive, Lisboa: ιστοσελίδα;\nHostel Music Hall, Lisboa: ιστοσελίδα;\nHostel Muffin 2*, Σάλτσμπουργκ: ιστοσελίδα;\nΜοτέλ Sands Maroubra 3*, Σίδνεϊ: ιστοσελίδα;\nΞενοδοχείο Hotel-fink 3*, Αμβούργο: ιστοσελίδα;\nΞενοδοχείο Pestana 5*, Lisboa: ιστοσελίδα;\nΞενοδοχείο Miami 3*, Μελβούρνη: ιστοσελίδα;\nΞενοδοχείο Four Points By Sheraton Melbourne Docklands 4*, Μελβούρνη: ιστοσελίδα;\nΞενοδοχείο Murat, Άγκυρα: ιστοσελίδα;\nΜοτέλ City Crown 3*, Σίδνεϊ: ιστοσελίδα;\nΠανδοχείο Apple, Βαρσοβία: ιστοσελίδα;\nΞενοδοχείο 4 Zywioly Falenty & Conference Center 4*, Βαρσοβία: ιστοσελίδα;\nΞενοδοχείο Radisson Blu Centrum 5*, Βαρσοβία: ιστοσελίδα;\nΞενοδοχείο Abc - La Trobe Street 4*, Μελβούρνη: ιστοσελίδα;\nΞενοδοχείο Landhaus Flottbek 4*, Αμβούργο: ιστοσελίδα;\nΞενοδοχείο Novotel Parramatta 4*, Σίδνεϊ: ιστοσελίδα;\nΞενοδοχείο επιπλωμένων διαμερισμάτων The Branksome Hotel & Residences 5*, Σίδνεϊ: ιστοσελίδα;


Μαρία Sweet Art: ΧΡΙΣΤΟΥΓΕΝΝΙΑΤΙΚΑ ΜΠΙΣΚΟΤΑΚΙΑ\nΑναρτήθηκε από Μαρία Sweet Art στις 7:18 π.μ.\nΕτικέτες ΚΟΥΛΟΥΡΑΚΙΑ ΖΑΧΑΡΟΠΑΣΤΑΣ, ΧΡΙΣΤΟΥΓΕΝΝΑ\nΑνεράιδα 9 Δεκεμβρίου 2010 - 5:01 π.μ.\nΦοβερά τα γλυκάκια σου!!!!\nVana 10 Δεκεμβρίου 2010 - 6:27 π.μ.\nΠολύ χρωματιστά και γιορτινά τα κουλουράκια σου!


Μην αφήνεις σημάδια - Zinapost.gr\nΑΡΧΙΚΗ / Well Being / Beauty / Μην αφήνεις σημάδια\nΜην αφήνεις σημάδια\nΠροστάτευσε το δέρμα σου από τα σημάδια της πρόωρης γήρανσης. Τα κλασικά συμπτώματα που γράφουν στο πρόσωπό σου με το πέρασμα του χρόνου επιδεινώνονται σημαντικά μετά το καλοκαίρι και την έκθεση στον ήλιο. Συμμάζεψε έμμεσα τις φθορές, για να μη μετανιώσεις στο μέλλον.\nΑιτία: Το έντονο γέλιο επιβαρύνει την ευαίσθητη περιοχή των ματιών σου, επειδή οι επαναλαμβανόμενες συσπάσεις των μυών τσαλακώνουν το δέρμα σου. Επιπλέον, η ελλιπής προστασία με αντηλιακό γύρω από τα μάτια αυξάνει την εμφάνιση των ρυτίδων. Αλλος ένας παράγοντας: «Το δέρμα γύρω από τα μάτια σου είναι πιο λεπτό κι ευαίσθητο από το υπόλοιπο σώμα» εξηγεί η δερματολόγος-αφροδισιολόγος Μαρία Μαυρίδου. «Υπάρχει λιγότερη ποσότητα κολλαγόνου κι ελαστίνης στο δέρμα γύρω από τα μάτια. Αυτό σημαίνει ότι, από τη στιγμή που το δέρμα σου αρχίσει να υφίσταται φθορές από την ηλιακή ακτινοβολία, η συγκεκριμένη περιοχή θα εμφανίσει πιο πολλές και πιο βαθιές ρυτίδες».\nΑντιμετώπισέ το: Χρησιμοποίησε μία κρέμα ματιών, που θα περιέχει ένα τουλάχιστον από τα συστατικά που σου προτείνουμε: α) ρετινοειδή που προκαλούν ανανέωση των κυττάρων κι αυξάνουν την παραγωγή του κολλαγόνου, β) πεπτίδια, μόρια που περιλαμβάνουν πολλαπλά αμινοξέα κι ενισχύουν την παραγωγή του κολλαγόνου, γ) αντιοξειδωτικά που εξουδετερώνουν τις ελεύθερες ρίζες και μπορούν να αυξήσουν την αντίσταση του δέρματος στη φθορά της ηλιακής ακτινοβολίας.\nΑιτία: Οσο είσαι ακόμη νέος εκκρίνονται υπερβολικές ποσότητες λιπαρότητας στο πρόσωπό σου. Μεγαλώνοντας όμως το δέρμα σου γίνεται σταδιακά πιο ξηρό. «Το δέρμα σου χάνει περίπου το 10% από την υγρασία του κάθε δεκαετία» τονίζει η Μαυρίδου. Με το πέρασμα του χρόνου και τις φθορές της ηλιακής ακτινοβολίας μειώνεται η λιπαρότητα και τα λιπίδια του δέρματος που συγκρατούν την υγρασία γίνονται λιγότερο αποτελεσματικά.\nΑντιμετώπισέ το: Χρειάζεσαι μία πολύ καλή ενυδατική κρέμα, η οποία θα απορροφάται εύκολα. Δοκίμασε μία ελαφρά λοσιόν με κεραμίδια (είδος λιπιδίων) ή υαλουρονικό οξύ, το οποίο απορροφά και συγκρατεί την υγρασία στην επιδερμίδα σου, την οποία θα χρησιμοποιείς πρωί και βράδυ.\nΑιτία: Οι μαύροι κύκλοι δεν είναι πάντα αποτέλεσμα ελλιπούς ύπνου. «Ακριβώς κάτω από το λεπτό δέρμα που απλώνεται γύρω από τα μάτια υπάρχουν πολυάριθμα λεπτά αγγεία που διαπλέκονται μεταξύ» τους λέει η Μαυρίδου. «Αυτές οι φλεβίτσες είναι συχνά υπεύθυνες για τη σκούρα απόχρωση που αποκτά η περιοχή. Αλλος παράγοντας μπορεί να είναι η διαρροή ενός οξειδίου του σιδήρου, που ονομάζεται αιμοσιδηρίνη, από τα τριχοειδή αγγεία, που προκαλεί ένα καφέ ή κιτρινωπό χρώμα στην περιοχή. Σημαντικό ρόλο παίζει και η αυξημένη μελαχρωμία (η υπερβολική έκκριση μελανίνης) που προκαλείται από την έκθεση στον ήλιο.\nΑντιμετώπισέ το: Οι μαύροι κύκλοι είναι για τους δερματολόγους ό,τι η γρίπη για τους παθολόγους: είναι αμέτρητοι οι άνθρωποι που ταλαιπωρούνται χωρίς να υπάρχει απόλυτη θεραπεία. Η διαστολή των αγγείων ή η διαρροή ουσιών δεν αντιμετωπίζονται με κάποια καλλυντική κρέμα. Πάντως, μία κρέμα με πεπτίδια ή ρετινοειδή βοηθά στην αναπαραγωγή του κολλαγόνου και στην πάχυνση της επιδερμίδας στην περιοχή, με αποτέλεσμα οι κύκλοι να απαλύνονται.


We Are Football – Review – GameFreniacs\nWe Are Football – Review\nΤο υπο-είδος προσομοίωσης ποδοσφαίρου έχει μονοπωληθεί από το Football Manager εδώ και πολύ καιρό. Η έλλειψη ουσιαστικού ανταγωνισμού οδήγησε το Football Manager να μεγαλώσει και να μην χρειάζεται να κάνει αρκετές ουσιαστικές βελτιώσεις για κάποιο χρονικό διάστημα. Οι περισσότερες απόπειρες αμφισβήτησης των πρωτείων της Sports Interactive πραγματοποιούνται από μικρές ανεξάρτητες εταιρείες που δεν διαθέτουν τους πόρους για να ανταγωνιστούν. Ωστόσο, το We Are Football είναι λίγο διαφορετικό.\nΤο We Are Football είναι μια νέα σειρά διαχείρισης ποδοσφαίρου που έγινε published από την THQ Nordic. Η εταιρεία βρίσκεται πίσω από πολλά δημοφιλή παιχνίδια που ίσως έχετε ακούσει, όπως την σειρά Darksiders. Αυτό καθιστά το We Are Football τον πρώτο άμεσο ανταγωνιστή του Football Manager που υποστηρίζεται από έναν σημαντικό εκδότη από το FIFA Manager 14. Αλλά αρκεί αυτό για να πετύχει όταν και το FIFA Manager της ΕΑ απέτυχε;\nΕίναι σημαντικό να καταλάβουμε ότι το We Are Football δεν είναι Football Manager. Ο τίτλος της Sports Interactive επιλέγει μια λεπτομερή προσέγγιση προσομοίωσης, όπου αυτοί που ασχολούνται λιγότερο με το ποδόσφαιρο θα μπορούσαν εύκολα να χαθούν και να τους αποθαρρύνει. Αντίθετα, ο προγραμματιστής Winning Streak Games έχει δημιουργήσει μια πιο απλοποιημένη, εύπεπτη εμπειρία που δεν είναι πάντως ρηχή σε καμία περίπτωση.\nΤο πιο αξιοσημείωτο παράδειγμα είναι σχετικά με τον τρόπο διαχείρισης των χαρακτηριστικών του παίκτη. Το Football Manager χρησιμοποιεί κλίμακα 1-20 για 36 ορατά χαρακτηριστικά και 13 κρυφά χαρακτηριστικά. Το We Are Football έχει μόνο έξι ορατά χαρακτηριστικά και αντ ‘αυτού συνοψίζει την ικανότητα ενός παίκτη σε μία συνολική αξία.\nΤεχνικά, και το Football Manager έχει επίσης μια τιμή «current ability» για κάθε παίκτη, αλλά μπορείτε να την δείτε μόνο μέσω του editor. Στο We Are Football αυτή η τιμή είναι προσβάσιμη και ορατή στη σελίδα πληροφοριών κάθε παίκτη. Αυτό καθιστά τις μετάγραφες και το scouting απλό και πιο κοντά στην παρουσίαση στο career του FIFA.\nΠαρόλα αυτά υπάρχουν ακόμη ορισμένες πολυπλοκότητες στις οποίες μπορεί να βάλει το χεράκι του ένας έμπειρος παίκτης. Η Προπόνηση είναι πλήρως ρυθμιζόμενη, οι ομάδες έχουν συγκεκριμένες φιλοσοφίες και στόχους που αναμένεται να εκπληρώσετε και μπορείτε να λάβατε αποφάσεις σε τομείς όπως η διαχείριση του προσωπικού και τα οικονομικά. Στην πραγματικότητα έχετε πολύ περισσότερο έλεγχο στον σύλλογό σας από ό, τι στο Football Manager. Το We Are Football έχει περισσότερο να κάνει με τη διαχείριση ενός franchise και μιας επιχείρησης, όπως το ποδόσφαιρο.\nΈνα παράδειγμα είναι ο δυνατότητα που έχετε να προσαρμόσετε πλήρως τους χώρους του club. Το να μπορείτε να επενδύσετε κεφάλαια σε νέες εκπαιδευτικές εγκαταστάσεις και να τις δείτε στη συνέχεια σε περιβάλλον 3D είναι κάτι καταπληκτικό. Είναι ένα χαρακτηριστικό που δεν έχω δει σε ανταγωνιστές που παρέχει ένα επιπλέον επίπεδο ρεαλισμού. Είναι ιδιαίτερα τακτοποιημένο όταν αναλαμβάνετε τις τύχες μιας μικρότερης ομάδες και μπορείτε να δείτε τις εγκαταστάσεις σας να βελτιώνονται σταδιακά με την πάροδο του χρόνου.\nΜιας και μιλήσαμε για ρεαλισμό θα πρέπει να αναφέρουμε το μεγαλύτερο μείον σε αυτόν τον τομέα που θα αποθαρρύνει κατά την γνώμη μας αρκετούς παίκτες από το να ασχοληθούν με τον τίτλο. Δυστυχώς δεν υπάρχουν τα δικαιώματα παικτών και ομάδων πράγμα που οδηγεί σε random ονόματα που προσομοιάζουν τα πραγματικά και κάνουν τον τίτλο να χάνει την αυθεντικότητα του. Ευτυχώς όμως υπάρχει από την πρώτη ημέρα υποστήριξη από την κοινότητα και με ένα απλό Patch όλα γίνονται όπως θα έπρεπε να είναι με μεγάλη λεπτομέρεια. Σε αυτό το σημείο να αναφέρουμε ότι υπάρχουν όλα τα μεγάλα πρωταθλήματα και η Ελληνική Superleague.\nΤο να χαρακτηρίζουμε την περιγραφή αγώνα του We Are Football ως minimal θα ήταν γενναιόδωρο. Κατά τη διάρκεια μιας φάσης, δεν μπορείτε να δείτε κανέναν από τους παίκτες στο γήπεδο εκτός από τον παίκτη που είναι στην μπάλα. Ακόμα και τότε, δεν βλέπετε τον πραγματικό παίκτη, αλλά το όνομά τους μαζί με μια γενική περιγραφή του τι κάνει.\nΜιλάμε για περιγραφή τύπου «Aguero, long pass» με την παρουσίαση σε ένα 2D γήπεδο και ένα βέλος που δείχνει πού πήγε η πάσα. Είναι απλό και λειτουργεί απλά αρκετοί παίκτες θα το βρουν κάπως πρωτόγονο.\nΕπίσης θετικό είναι ότι το UI κατά τη διάρκεια των αγώνων είναι πολύ ευχάριστο. Κάθε μενού είναι στιβαρό και βολικό για να περιηγηθείτε στη στιγμή. Δεδομένου του πόσο συχνά πρέπει να σταματάτε το παιχνίδι, για να κάνετε αλλαγές και προσαρμογές στο σύστημα, αυτό είναι φανταστικό. Στην πραγματικότητα, το UI του We Are Football στο σύνολό του είναι εξαιρετικό. Η αισθητική και ο σχεδιασμός του είναι οι δύο τομείς στους οποίους ξεπερνά πραγματικά το Football Manager.\nΠρος τιμήν του το We Are Football, είναι καλύτερο από τα περισσότερα παιχνίδια που μπαίνουν στον χορό της διαχείρισης ποδοσφαίρου. Σε γενικές γραμμές, αυτου του είδους οι τίτλοι κυκλοφορούν, αποτυγχάνουν να προσελκύσουν κόσμο και στη συνέχεια πεθαίνουν χωρίς να επιτύχουν τίποτα. Το We Are Football είναι ήδη μπροστά από την καμπύλη μόνο και μόνο επειδή έχει συγκεντρώσει μια βάση παικτών αξιοπρεπούς μεγέθους από το ξεκίνημα.\nΤο πρόβλημα είναι ότι το We Are Football παίρνει το ρόλο του δεύτερης ευκαιρίας τίτλου. Τόσο ο Football Manager όσο και το FIFA βρίσκονται στην κορυφή εδώ και πολύ καιρό. Ως νεοεισερχόμενο, το We Are Football στερείται αυτής της ευκαιρίας και προσφέρει μια πρώτη εμπειρία που δεν παρέχει αρκετή πολυπλοκότητα για τις προτιμήσεις του ως επί το πλείστον hardcore κοινού στο είδος. Παρόλα αυτά είναι μια αξιοπρεπής πρώτη προσπάθεια, που έχει λόγο ύπαρξης αλλά θα χρειαστούν χρόνια δουλειάς για να ρίξει τον «βασιλιά» τον τον θρόνο του.\n23/06/2021 23/06/2021 Andreas Sigalaspc,simulation\nΠροηγούμενο Προηγούμενο άρθρο: Ανακοινώθηκε το Farming Simulator 22 με ένα επικό cinematic trailer\nΕπόμενο Επόμενο άρθρο: Παρουσίαση | WEB κάμερα, SAVIO CAK-02 USB FULL HD


Ελευθεριακή Γωνιά : Σπ. Κλαδάς: Κανένας νομικός λόγος για την εξέταση της λίστας Λαγκάρντ\nΣπ. Κλαδάς: Κανένας νομικός λόγος για την εξέταση της λίστας Λαγκάρντ\nΚόλαφος κατά νυν προέδρου του ΣΔΟΕ Ιωάννη Διώτη όσο και κατά του προέδρου του ΠΑΣΟΚ, Ευάγγελου Βενιζέλου τον τρόπο με τον οποίο χειρίστηκαν την υπόθεση Λαγκάρντ αποτελούν τα όσα ανέφερε στην Επιτροπή Θεσμών και Διαφάνειας, ο πρώην επικεφαλής του ΣΔΟΕ Σπύρος Κλαδάς.\n«Η κ. Λαγκάρντ παρέδωσε ονόματα. Η χώρα είχε υποχρέωση να αξιολογήσει τα στοιχεία. Η λίστα είναι η αρχή ελέγχου που θα οδηγούσε ενδεχομένως σε ενδελεχή έρευνα. Η έρευνα που θα ετελείτο -και ο φορολογικός έλεγχος που θα γινόταν- θα νομιμοποιούσε την πληροφορία και θα προκαλούσε φορολογικά έσοδα, να έρθουν χρήματα στα ταμεία του κράτους» σημείωσε χαρακτηριστικά.\nΑπό την πλευρά τους, τόσο ο κ. Διώτης όσο και ο κ. Βενιζέλος έχουν υποστηρίξει ότι ως προϊόν υποκλοπής, η λίστα δεν θα μπορούσε να χρησιμοποιηθεί νομίμως σε κανένα δικαστήριο.\nΜάλιστα ο κ. Κλαδάς εξέφρασε την έκπληξή του για την τήρηση άτυπων διαδικασιών σε μια τόσο σοβαρή υπόθεση. «Η ενασχόληση κάποιου με ένα αρχείο, το οποίο δεν έχει μπει με τη σωστή διαδικασία αλλά ατύπως, θα έλεγα πως αυτή από μόνη της είναι ύποπτη» σημείωσε χαρακτηριστικά.\nΑπό την πλευρά της, η βουλευτής του ΣΥΡΙΖΑ Ζωή Κωνσταντοπούλου, έκανε λόγο για «αντιφάσεις που ξεκίνησαν» επισημαίνοντας τα εξής: «Ο κ. Καπελέρης κατέθεσε στην Επιτροπή Θεσμών ότι η λίστα τού παραδόθηκε από τον τότε υπουργό Οικονομικών Γιώργο Παπακωνσταντίνου στα τέλη 2010 με αρχές του 2011. Ο κ. Βενιζέλος αναφέρει στην επιστολή του την άνοιξη του 2010. Δημιουργούνται εύλογα ερωτηματικά από τις αντιφάσεις αυτές», σημείωσε η κ. Κωνσταντοπούλου.\nΑναδημοσίευση από : Το Κουτί της Πανδώρας\nΑναρτήθηκε από Captain Morgan στις 6:20 μ.μ.


Πεταγμενα Ματια Σε Δισκο - Ασθένειες, θεραπείες και φάρμακα γλυκού νερού - Aquazone Portal\nΑπό dikaios, December 8, 2014 in Ασθένειες, θεραπείες και φάρμακα γλυκού νερού\nΦωτογραφία καθαρή από μπροστά απο τα πλάγια και αν γίνεται και από πάνω .\nΦαί , φαί , φαί , φωνάζει το ψάρι και βιταμίνες .\nΑν είναι ασθένεια δεν ξέρω μπορεί , σε πρώτη φάση αυτό βλέπω και μπορεί να μην είναι τελευταίων ημερών η κακή διατροφή μπορεί να είναι πριν 6 μήνες .\nμια χαρά είναι τα μάτια του! απο τις φωτογραφίες δεν φαίνεται να έχει Υδροπικίαση (Dropsy) 'η Εξοφθαλμία (Pop eye). Googlare τα για να δεις πως είναι αυτές οι αρρώστιες. Βάζε βιταμίνες και τάιζε τροφές για δίσκους (+ κατεψυγμένες). Η σωστή διατροφή είναι το Α και το Ω για να διατηρήσεις τα ψαράκια σου υγιέστατα.\nΟσο για τη διατροφη.\nΤι ταιζεις, ποσο καιρο κρατας ανοιχτο ενα κουτι τροφης και σε τι μερος το αποθηκευεις?\nΑν τρωει αλλα παραλληλα υπαρχουν ενδειξεις αβιταμινωσης και μειωμενης αναπτυξης, αυτο μπορει να οφειλεται σε ληγμενες ή παλιες τροφες, οπου καταστρεφονται οι βιταμινες και χωρις βιταμινες, δεν γινεται σωστος μεταβολισμος.\nΤι ειδος τροφες ταιζεις?\nΠοσότητα κ συχνότητα θα ήθελα να μαθω επίσης\nΤο πες μονος σου!\n6 μηνες ανοιγμενες δεν ειναι υπερβολη, αν υποθεσουμε οτι κρατανε φρεσκιες μεχρι 3-4 μηνες μετα το ανοιγμα, αλλα βασικα δεν παρουσιαζεται ορατο προβλημα αβιταμινωσης ή αναπτυξης μεσα σε 2 μηνες απο τοτε που υποθετικα μπαγιατεψαν οι τροφες.\nΥπαρχει πιο πανω ενα λινκ με φορμα για πληροφοριες. Ειναι δυσκολο να συμπληρωθει?\nΑν υπαρχει δυνατοτητα θα θελαμε να μας βαλεις μια φωτο με ολες τις τροφες που ταιζεις ( κατεψυγμενες και μη ).\nΤο πρόβλημα δεν είναι σημερινό ( εννοώ του τελευταίου 3μήνου ) είναι απο πολύ καιρό πρίν .\nΔεν θα επανέλθει πλήρως ποτέ .\nΘα θέλει πάντα μια ιδιαίτερη προσοχή στη διατροφή του , οι 6 μηνών ανοιγμένες τροφές δεν έχουν κανένα πρόβλημα για ένα ψάρι που δεν έχει πρόβλημα .\nΤο συγκεκριμένο ψάρι θέλει πιο πολλά ταΐσματα και προσθήκη βιταμινών .\nΜια προταση σε αυτο που λεει ο Σταματης.\nΜεταφορα σε αλλο ενυδρειο ( μονο του ) ανεβασμα θερμοκρασιας ( για να αλλαξει ο μεταβολισμος του ) και\nταισμα στο φουλ με βιταμηνες και σκορδοζουμο.\nΔεν νομίζω να χρειάζεται αν δεν τον ενοχλούν άλλα ψάρια και τρέφετε κανονικά .\nΒιταμίνες και σκορδόζουμο ναί , χωρίς όμως υπερβολές .\nΣταματη για το αλλο ενυδρειο το αναφερω ωστε αμα ειναι να ανεβασει θερμοκρασια και να μην ενοχλησει τα αλλα ψαρια.\nΤι θερμοκρασία έχει τώρα ;\nΤρία ταίσματα την ημέρα για ένα μικρό ψάρι,όσο διακρίνω απο την φώτο μου φαίνεται 7-8 πόντους,υποθέτω τουλάχιστον,είναι πολύ λιγο.Αν όντως είναι μικρό ψάρι 6+ ταίσματα\nΈγινε επεξεργασία December 10, 2014 - dikaios\nΠροσπαθησε να μας βαλεις μια φωτο με τις τροφες που ταιζεις!


Ιανουαρίου 2018 ~ ΣΚΑΚΙΣΤΕΣ\nVlassis Τετάρτη, Ιανουαρίου 31, 2018 ΑΓΩΝΙΣΤΙΚΑ, ΟΡΓΑΝΩΤΙΚΑ No comments\nΤο προσεχές Σάββατο 3 Φεβρουαρίου θα διεξαχθεί τελικά ο 4ος γύρος του Πρωταθλήματος κάτω των 8 και κάτω των 10 (Junior & Bambini)\nΜε χθεσινή ανακοίνωσή της η Ένωση Σκακιστικών Σωματείων όρισε την 4η αγωνιστική στην παραπάνω ημερομηνία.\nΟι ομάδες μας αγωνίζονται εντός έδρας.\nVlassis Πέμπτη, Ιανουαρίου 25, 2018 ΑΓΩΝΙΣΤΙΚΑ No comments\nΤο Σαββατοκύριακο που πέρασε είχαμε αρκετή δράση, ως συνήθως...\nΤο Σάββατο στα πρωταθλήματα Κ10 οι ομάδες μας πέτυχαν μία νίκη και μία ήττα.\nΣυγκεκριμένα η ομάδα Κ8 κέρδισε την ομάδα του ΘερμαΙκού με 2-1,5 ενώ η ομάδα Κ10 ηττήθηκε με 3-1 από την ομάδα του Βορρά Αμπελοκήπων.\nΤις νίκες για τις ομάδες μας έκαναν η Θωμαή και Μάρκος (χωρίς αγώνα, δεν παρουσιάστηκε ο αντίπαλός του) ενώ για την Κ10 κέρδισε ο Δημήτρης.\nΑντίθετα δεν τα κατάφεραν ο Νίκος με το Σωκράτη στην Κ8 και ο Αναστάσης, ο Αλέξανδρος και η Αναστασία για την Κ10.\nΣτον επόμενο γύρο οι ομάδες θα παίξουν εκτός έδρας με τον Εύοσμο η Κ8 και τη ΧΑΝ Καλαμαριάς η Κ10.\nΣτο πρωτάθλημα του Π.Ο.Α. η μεγάλη μας ομάδα έχασε με το βαρύ αλλά αναμενόμενο 9-1 από τον Πολύγυρο.\nΗ ομάδα μας κατέβηκε με σύνθεση εκτάκτου ανάγκης, και ο μόνο που διασώθηκε από το ναυάγιο ήταν ο Νικόλας που πέτυχε μία πολύ σπουδαία νίκη της τιμής απέναντι σε έναν πολύ ισχυρό αντίπαλο.\nΤην Κυριακή θα αντιμετωπίσουμε την ομάδα ΠΑΤ της Τριανδρίας σε ένα πολύ ενδιαφέρον και αμφίρροπο ματς.\nVlassis Τρίτη, Ιανουαρίου 16, 2018 ΑΓΩΝΙΣΤΙΚΑ No comments\nΠΡΩΤΑΘΛΗΜΑ ΤΟΠΙΚΗΣ ΚΑΤΗΓΟΡΙΑΣ\nΠΡΩΤΑΘΛΗΜΑ JUNIOR & BAMBINI\nΜετά την κοπή της πίτας που έγινε το Σάββατο και το γλέντι του Αλλοστρόπος που τελείωσε στις 5 το πρωί το αποτέλεσμα της Κυριακής ήταν αναμενόμενο.\nΗ ομάδα μας νίκησε την ομάδα της Πολίχνης άνετα με σκορ 6-4 και έκανε ένα σημαντικό βήμα για την επίτευξη του στόχου της που δεν είναι άλλος από την αξιοπρεπή συμμετοχή και φυσικά την παραμονή στην μεγάλη κατηγορία.\nΗ ομάδα της ΔΕΗ ξεκίνησε και αυτή με νίκη το Πρωτάθλημα της Τοπικής κατηγορίας. Νίκησε με 5,5-2,5 την ομάδα του Ευόσμου. Η ομάδα δε συνάντησε μεγάλη αντίσταση και έφτασε σε μία εύκολη νίκη.\nΜία ήττα και μία ισοπαλία ήταν ο απολογισμός των ομάδων μας το Σάββατο στην 1η αγωνιστική του μεικτού πρωταθλήματος Junior και Bambini. Η μεγάλη ομάδα μας ταξίδεψε στον Πολύγυρο και επέστρεψε με το βαθμό της ισοπαλίας (2 νίκες - 2 ήττες). Αντίθετα η μικρή ομάδα ηττήθηκε 4-0 από το Χρονικό. Η διαφορά ηλικίας εκεί έπαιξε καθοριστικό ρόλο στην έκβαση του αποτελέσματος. Πάντως όλα τα παιδιά πάλεψαν έδωσαν τον καλύτερό τους εαυτό και έφυγαν χαρούμενο.\nΣτην επόμενη αγωνιστική οι ομάδες αγωνίζονται:\nΟ ΣΑΧ δοκιμάζεται στον Πολύγυρο\nΗ ΔΕΗ θα αντιμετωπίσει εκτός έδρας τις Ακαδημίες της ΧΑΝ Καλαμαριάς\nΗ ομάδα κάτω των 10 θα παίξει εντός έδρας με το Βορρά Αμπελοκήπων\nΕνώ η ομάδα κάτω των 8 θα αντιμετωπίσει την ομάδα του Θερμαϊκού εντός έδρας.\nΤα αποτελέσματα μπορείτε να τα παρακολουθείτε στο chess results\nΓια τον Π.Ο.Α. εδώ\nΓια την Τοική κατηγορία εδώ\nΓια τα Junior & Bambini εδώ\nVlassis Τετάρτη, Ιανουαρίου 03, 2018 ΑΓΩΝΙΣΤΙΚΑ No comments\nΈγινε χθες η κλήρωση για τον Προκριματικό Όμιλο Α' Εθνικής.\nΣτο μαραθώνιο του φετινού πρωταθλήματος που θα ξεκινήσει στις 14 Ιανουαρίου και θα ολοκληρωθεί στις 12 Μαΐου η ομάδα μας θα αντιμετωπίσει ως ακολούθως:\n1η αγωνιστική 14-1-2018 ΣΑΧ-ΠΟΛΙΧΝΗ\n2η αγωνιστική 21-1-2018 ΠΟΛΥΓΥΡΟΣ - ΣΑΧ\n3η αγωνιστική 28-1-2018 ΣΑΧ - ΠΑΤ\n4η αγωνιστική 4-2-2018 ΑΡΗΣ - ΣΑΧ\n5η αγωνιστική 25-2-2018 ΣΑΧ - ΟΣΤΡΙΑ\n6η αγωνιστική 5-3-2018 ΧΑΝΚ - ΣΑΧ\n7η αγωνιστική 11-3-2018 ΒΥΕ\n8η αγωνιστική 18-3-2018 ΣΑΧ - ΜΟΥΔΑΝΙΑ\n9η αγωνιστική 25-3-2018 ΓΑΛΑΞΙΑΣ - ΣΑΧ\n10η αγωνιστική 5-5-2018 ΣΑΧ - ΒΟΡΡΑΣ\n11η αγωνιστική 12-5-2018 ΩΡΑΙΟΚΑΣΤΡΟ - ΣΑΧ\nΟι αγώνες διεξάγονται Κυριακές στις 5 το απόγευμα.\nΕπίσης στο κύπελλο η ομάδα μας θα αντιμετωπίσει στο 1ο γύρο τη Σκακιστική Ακαδημία Βορρά Αμπελοκήπων εκτός έδρας στις 17 Μαρτίου.\nΣύντομα (μέχρι το τέλος της εβδομάδας) θα έχουμε και το πρόγραμμα για τις ομάδες Junior (Κάτω των 10) και Bambini (κάτω των 8)


Υπογραφή σύμβασης για βελτίωση γηπέδων μπάσκετ στην Άνω Γατζέα - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΠΗΛΙΟ / Υπογραφή σύμβασης για βελτίωση γηπέδων μπάσκετ στην Άνω Γατζέα\nΑπό τον υφυπουργό Αθλητισμού Λευτ. Αυγενάκη που βρίσκεται στο Νότιο Πήλιο\nΣτην υπογραφή σύμβασης για την υλοποίηση του έργου “Βελτίωση υφιστάμενων γηπέδων και μπάσκετ στην Άνω Γατζέα Τ.Κ. Αγ.Γεωργίου Δήμου Νοτίου Πηλίου” προχώρησαν σήμερα Παρασκευή 7/1/2022 ο υφυπουργός αθλητισμού Λευτ. Αυγενάκης και ο δήμαρχος Νοτίου Πηλίου Μιχ. Μιτζικός.\nΟ υφυπουργός επισκέφθηκε σήμερα τον Δήμο Νοτίου Πηλίου , στο πλαίσιο της υπογραφής της παραπάνω Προγραμματικής Σύμβασης με τον Δήμο, συνολικού προϋπολογισμού 455.000 ευρώ (με αναθεώρηση και ΦΠΑ 24%) .\nΜετά από επιτόπια αυτοψία που έγινε στις 11:30 το πρωί στο γήπεδο της Άνω Γατζέας , ακολούθησε στο μεσημέρι η υπογραφή της σύμβασης στο Αρχοντικό Κύρου “Τζωρτζέικο” στον Αγ. Γεώργιο Νηλείας .\nΣτη συνέχεια ο υφυπουργός Αθλητισμού , η υφυπουργός ΠΑιδείας Ζέττα Μακρή , ο περιφερειάρχης Θεσσαλίας Κ. Αγοραστός, βουλευτές του Νομού και μέλη της δημοτικης Αρχής Νοτίου Πηλίου επισκέφθηκαν τον ιστορικό ναό και τη Βιβλιοθήκη των Μηλεών.\nΣτο πλαίσιο της επίσκεψης του υφυπουργού Αθλητισμού στον Δήμο Νοτίου Πηλίου δείτε παρακάτω την φωτορεαλιστική απεικόνιση του έργου.\nΕτικέτες: Άνω Γατζέα, γήπεδα μπάσκετ


Pause.: Όχι ευκολίες, προπαντός | Σταμάτης Παρασκευάς\nΌχι ευκολίες, προπαντός | Σταμάτης Παρασκευάς\nΔεν πιστεύω πως ο συμβιβασμός είναι ο δολοφόνος του έρωτα. Όταν πρέπει να χωρέσεις όσα περισσότερα ρούχα μπορείς για το διήμερο το πεταχτό σε ένα νησί με εκείν@. Όταν χρειαστεί να συμβιβαστείς με μια πατάτα τηγανητή και τις άλλες δέκα στο στόμα τ@. Όταν απαιτηθεί να στριμώξεις μια συνάντηση ανάμεσα σε δύο υποχρεώσεις, που σίγουρα δεν χωρά και ξέρεις ότι θα αργήσεις. Ω, πόσο ειδυλλιακοί εχθροί ακούγονται διάφορα. Βαρύγδουπες λέξεις, φιλοσοφίες με το στανιό, λεζάντες κάτω από φωτογραφίες, φωτογραφίες πάνω από λεζάντες. Και ύστερα να επιμένεις ότι "ο μόνος εχθρός σου είναι ο εαυτός σου" και "εχθρός του καλού είναι το καλύτερο" και περιμένεις να χωνέψω ότι δολοφόνος του έρωτα είναι κάτι άλλο πέρα από τον έρωτα.\nΔε θα τολμούσα να εννοήσω ότι ο έρωτας κι ο δήμιός του είναι ανεξάρτητα από το πλαίσιο, τον χρόνο, τον χώρο, τις πρώτες ύλες και τις προθέσεις στις οποίες ανάγονται. Ένας ανεξάρτητος έρωτας κι ανεξάρτητος δήμιος που εκπορεύεται από τον ίδιο τον έρωτα καταλήγει σε έναν αυτιστικό φαύλο κύκλο, που τοποθετείται ως δόγμα, ως απαρέγκλιτη αλήθεια στη θέση της πραγματικότητας και μάς δείχνει τον άνθρωπο, όπως το δόγμα τον θέλει να είναι: περίκλειστο στις φαντασίες και φαντασιώσεις του, στις ερωτικές του σκέψεις και στις σκέψεις του θανάτου, ανεπηρέαστος από τα άλλα ερωτικά πρόσωπα που τον περιστοιχίζουν.\nΚαλό, γενικά, είναι ο έρωτας να αποτελεί μια μορφή συνανήκειν: διερωτώμενος για τη φύση, τη μοίρα και τη ταυτότητα του καθενός και πάντων λοιπών. Αμφισβητώντας τις αυτοματοποιημένες απαντήσεις σε βαθειά υπαρξιακά ζητήματα ή ζητήματα που μας κατατρύχουν σε στιγμές απελπισίας (π.χ. όταν χωρίζουμε, όταν είμαστε μόνοι, όταν δε βρίσκουμε παρέα, όταν δεν πάνε καλά τα πράματα στη δουλειά ή στην υγεία). Οι αυτόματες απαντήσεις είναι ένα πρώτο σωσίβιο. Και το να θες απλά να σωθείς, είναι ένας συμβιβασμός.\nΚαι πόσο ειδυλλιακοί σωτήρες ακούγονται διάφορα. Βαρύγδουπες λέξεις, φιλοσοφίες με το στανιό, λεζάντες κάτω από φωτογραφίες, φωτογραφίες πάνω από λεζάντες. Και ύστερα να επιμένεις ότι "ο μόνος φίλος σου είναι ο εαυτός σου" και "πάντα μόνος σου μένεις στο τέλος". Ένα τέτοιο τσιτάτο, ένα τέτοιο μότο αποδυναμώνει παντελώς τη συζήτηση, την αμφισβήτηση, τη διαφωνία κι εν τέλει την ίδια την έννοια της φιλίας και της ίδιας σου της ύπαρξης.\nΚαι κάτι τελευταίο: αν δεν υπήρχε η γλώσσα, με ποιες τελετουργίες στη ζωή σου θα συσχέτιζες και συνέδεες τον έρωτα;\nΕτικέτες άνθρωπος, Σταμάτης Παρασκευάς, pause, pauseartmagazine


Τζέφρι Πάιατ: "Οι ΗΠΑ εγγυώνται για την ασφάλεια στην Ελλάδα" - EMEAgr\nΞεκάθαρη θέση σε ότι αφορά την διαμάχη των δικαιωμάτων στο Αιγαίο πήρε ο πρέσβης των ΗΠΑ στην Αθήνα Τζέφρι Πάιατ, καθώς όπως ανέφερε σε συνέντευξη του στον ΣΚΑΙ τόνισε πως όλα τα ελληνικά νησιά, ανεξαρτήτως μεγέθους, έχουν δικαίωμα στην οριοθέτηση ΑΟΖ και υφαλοκρηπίδας.\nΟ Τζέφρι Πάιατ επανέλαβε την θέση των ΗΠΑ ότι το μνημόνιο Άγκυρας-Τρίπολης «δεν ακυρώνει τα δικαιώματα που έχει η Ελλάδα στην περιοχή, που απορρέουν από το Διεθνές Δίκαιο της Θάλασσας. Αυτά είναι ζητήματα που πρέπει να διευθετηθούν μέσα από διάλογο και διαπραγματεύσεις. Όχι μέσα από μονομερείς ενέργειες που αγνοούν τα δικαιώματα και τα συμφέροντα άλλων εμπλεκόμενων μερών, όπως η Ελλάδα σε αυτή την περίπτωση».\nΠαράλληλα, ξεκαθαρίζει πως οι Ηνωμένες Πολιτείες εγγυώνται την ασφάλεια της Ελλάδας και εργάζονται καθημερινά για την αποκλιμάκωση της έντασης στο Αιγαίο. «Είμαστε εμπλεκόμενοι και θα παραμείνουμε εμπλεκόμενοι. Η περιοχή είναι προτεραιότητα για τις ΗΠΑ. Ήταν μεγάλο μέρος της συζήτησης μόλις δυο εβδομάδες πριν, που ήταν εδώ ο Διοικητής των Συμμαχικών Δυνάμεων του ΝΑΤΟ Στρατηγός Γουόλτερς, που επισκέφτηκε την Αθήνα και την Άγκυρα. Είναι ένα θέμα με το οποίο ασχολούμαστε σε καθημερινή βάση, στην Αμερικανική διπλωματία στην περιοχή της Νοτιοανατολικής Μεσογείου και στο Αιγαίο» δήλωσε.\nΣε σχέση με τα νησιά, κατοικημένα ή μη, και τον τρόπο με τρόπο με τον οποίο η Αμερικανική διπλωματία ερμηνεύει το Δίκαιο της Θάλασσας, ο κ. Πάιατ είναι ξεκάθαρος: «Τα νησιά, ως γενικός κανόνας, είναι ακριβώς όπως οι ηπειρωτικές περιοχές, σε ό,τι αφορά τα δικαιώματα που απορρέουν από το Δίκαιο της Θάλασσας. Τέλος της συζήτησης. Αυτό ισχύει για όλα τα νησιά. Θα αφήσω σε άλλους τη συζήτηση για το τι αποτελεί βραχονησίδα και τι αποτελεί νησί, αλλά τα νησιά έχουν όλα τα ίδια δικαιώματα».\nTags: Τζεφρι Πάιαττουρκικες προκλησειςΥφαλοκρηπίδα\nPrev Post ΗΠΑ: Ο πρόεδρος Τραμπ σκοπεύει να πάει στους Ολυμπιακούς Αγώνες του Τόκιο\nNext Post Καιρός: Τσικνοπέμπτη υπό βροχή σε όλη τη χώρα\nDW: Ενόψει θερμού πολιτικού φθινοπώρου η Γερμανία\nadidas: Παπούτσια σχεδιασμένα για τις ατομικές ανάγκες των καταναλωτών… Made in Germany


Φιλική ήττα για τον ΟΦΑΜ στην Ελιά από τον Ρωμανό – Μαλεβιζιώτης\nΦιλική ήττα για τον ΟΦΑΜ στην Ελιά από τον Ρωμανό\nΤην ήττα με 2-0 γνώρισε ο ΟΦΑΜ στο γήπεδο της Ελιάς από τον Ρωμανό, σε μία πολύ δυνατή φιλική αναμέτρηση για την ομάδα του Μιχάλη Λεκάκη.\nΠρωταγωνιστής του παιχνιδιού αναδείχθηκε ο Κεφάκης που πέτυχε και τα δύο γκολ των γηπεδούχων στο δεύτερο ημίχρονο. Το πρώτο μετά από κάθετη πάσα του Μανιαδή και το δεύτερο με εκτέλεση φάουλ. Ο ΟΦΑΜ αντιστάθηκε σθεναρά απέναντι σε μια ομάδα μεγαλύτερης κατηγορίας και μάλιστα από τις πιο ποιοτικές, δείχνοντας ότι μπορεί η φετινή σεζόν να εξελιχθεί πολύ ενδιαφέρουσα για εκείνον στο πρωτάθλημα της Α2.\nΡΩΜΑΝΟΣ: Αουρέλ, Κουκάκης, Ανυφαντάκης, Μαυρίδης, Αλεξάντροφ, Δουζένης, Παπαδάκης, Γιακουμάκης, Μανιαδής, Κεφάκης, Γιαλιτάκης. Έπαξαν και οι; Χριστοφής, Βασιλάκης, Μεντουδάκης\nΟΦΑΜ: Σαμαρειτάκης, Μαργαριτσανάκης, Μουλακάκης, Οικονομάκης, Στρατηγάκης, Δεληγιαννάκης, Καπιζιώνης, Σκουλούδης, Αεράκης, Σερπετζόγλου, Κίσσας. Έπαιξαν ακόμη: Φραγκουλάκης, Ανδριαδάκης, Γενιτσαρίδης, Κοσκινάς, Κυριακάκης\nΆγρια δολοφονία 25χρονης από αγρότη\nΈσπασε στην Αυστρία το αήττητο σερί της Εθνικής


Οι Σέρβοι τουρίστες γυρίζουν την πλάτη στην Ελλάδα. – ParosNews\n24 Ιανουαρίου, 2021 24 Ιανουαρίου, 2021 ParosNews\t272 Views 0 Σχόλια\nΜεγάλο πλήγμα θα υποστούν οι τουριστικές επιχειρήσεις της Χαλκιδικής μιας και οι Σέρβοι τουρίστες που για χρόνια προτιμούσαν να παραθερίζουν στην Ελλάδα τώρα προτιμούν την Κύπρο για τις φετινές τους διακοπές.\nΟι κυπριακές αρχές ανακοίνωσαν ότι η χώρα θα ανοίξει τα σύνορά της σε ξένους τουρίστες από την 1η Μαρτίου.\n“Οι τουρίστες θα μπορούν να επισκεφθούν την Κύπρο χωρίς καραντίνα και άλλους περιορισμούς, εάν δεν είναι θετικοί για το kovid 19 κατά την άφιξη”, δήλωσε ο υφυπουργός Τουρισμού Σάββας Πέρδιος, σύμφωνα με το Greek Info.\nΑυτό άρει την απαγόρευση ταξιδιού για πολίτες 56 χωρών, συμπεριλαμβανομένης της Σερβίας.\nΥπενθυμίζουμε, λόγω της αύξησης του αριθμού αυτών που έχουν εγγραφεί για τον ιό, η Σερβία μεταφέρθηκε στη λεγόμενη Ομάδα Γ, σύμφωνα με την οποία οι πολίτες δεν μπορούσαν να εισέλθουν στην Κύπρο ακόμη και με αρνητικό τεστ PCR.\nΌπως είπε ο Σάββας Πέρδιος στην κρατική τηλεόραση, οι χώρες για τις οποίες η Κύπρος θα ανοίξει τα σύνορά της θα χωριστούν σε κατηγορίες.\nΑυτά είναι τα κράτη μέλη της Ευρωπαϊκής Ένωσης, χώρες που ανήκουν στον Ευρωπαϊκό Οικονομικό Χώρο, τρίτες χώρες και άλλες χώρες.\nΚάθε χώρα, ανάλογα με την επιδημιολογική κατάσταση που έχει, θα επισημανθεί με ένα χρώμα.\nΟι πολίτες που προέρχονται από “πράσινες” χώρες δεν θα πρέπει να υποβληθούν σε τεστ kovid 19.\nΟι τουρίστες από τη ζώνη “πορτοκαλί” θα πρέπει να παρουσιάσουν αρνητικό πιστοποιητικό στο kovid 19 πριν επιβιβαστούν στο αεροπλάνο.\nΌσοι φτάνουν από τις “κόκκινες” περιοχές θα πρέπει να περάσουν το τεστ Kovid 19 πριν από την αναχώρηση και κατά την άφιξή τους στην Κύπρο.\nΟι Σέρβοι έχουν δείξει μεγάλο ενδιαφέρον και οι αεροπορικές τους εταιρίες σχεδιάζουν την δρομολόγηση περισσότερων αεροπορικών δρομολογίων προς Κύπρο.\nΦέτος θα προτιμήσουμε να περάσουμε τις διακοπές μας στην Κύπρο και όχι στην Ελλάδα. Ο λόγος είναι ότι νιώθουμε περισσότερη ασφάλεια στο θέμα να ταξιδέψουμε χωρίς τα απρόοπτα όπως συμβαίνει στην Ελλάδα, είναι φθηνότερα και είναι ένα νησί με 340 ηλιόλουστες μέρες.\nΜετά το κλείσιμο των ελληνικών συνόρων για τους Σέρβους τουρίστες στις 6 Ιουλίου, και με δεδομένη την επιθυμία που έχουν οι Σέρβοι για διακοπές, η Κύπρος αποτελεί έναν ιδιαίτερα προτιμητέο προορισμό, δεδομένου ότι η Σερβία έχει βελτιώσει δραστικά τα επιδημιολογικά χαρακτηριστικά της πανδημίας, έχοντας μόλις διψήφιο αριθμό κρουσμάτων σε ημερήσια βάση τον Σεπτέμβριο.\nΠιο αναλυτικά, στο πλαίσιο αυτό, η Air Serbia προσπαθεί να αυξήσει τις συχνότητες και τη χωρητικότητα των υπηρεσιών προς τη Λάρνακα μετά την άρση της απαγόρευσης της κυπριακής κυβέρνησης για την είσοδο Σέρβων πολιτών. Μετά την εξέλιξη αυτή οι Σέρβοι τουρίστες αναμένεται να αυξηθούν σημαντικά στην Κύπρο.\nΗ Air Serbia έχει δύο εβδομαδιαίες πτήσεις μεταξύ Βελιγραδίου και Λάρνακας την επόμενη περίοδο, και εξετάζει την δυνατότητα αύξησης της χωρητικότητας, τόσο με αλλαγή αεροσκαφών, όσο και με την εισαγωγή πρόσθετων πτήσεων.\nΛαμβάνοντας υπόψη την ανακοίνωση της κυπριακής κυβέρνησης ότι οι Σέρβοι πολίτες θα επιτρέπεται να εισέλθουν στο νησί με αρνητικό τεστ PCR από χθες 24 Σεπτεμβρίου, η εθνική αεροπορική εταιρεία της Σερβίας αναμένει μεγαλύτερο ενδιαφέρον από τους επιβάτες από ό, τι συνήθως για αυτήν την περίοδο του έτους. Ως εκ τούτου, η Air Serbia θα συνεχίσει να εκτελεί πτήσεις προς Λάρνακα κάθε Δευτέρα και Σάββατο, παρόλο που το αρχικό σχέδιο ήταν να μειώσει τις πτήσεις, ανακοίνωσε η Air Serbia.\nΟ Γενικός Διευθυντής Εμπορίας, Jiri Marek, δήλωσε: «Η Air Serbia παρακολουθεί στενά τη ζήτηση μέσα στις δύο πρώτες ημέρες μετά την ανακοίνωση και αποφάσισε να προσθέσει μια επιπλέον τρίτη πτήση για την Πέμπτη την επόμενη εβδομάδα. Χαιρετίζουμε την απόφαση της κυπριακής κυβέρνησης, καθώς παρέχει την ιδανική ευκαιρία για όλους όσους επιθυμούν να χρησιμοποιήσουν το φθινόπωρο για τις διακοπές τους. Έχοντας υπόψη ότι οι καθημερινές θερμοκρασίες στην Κύπρο είναι πολύ υψηλές, είμαστε σίγουροι ότι οι Σέρβοι που θα επισκεφθούν αυτόν τον δημοφιλή προορισμό στη Μεσόγειο τον Οκτώβριο θα αυξηθεί».\nΗ Ελλάδα Υπενθυμίζεται ότι η η Υπηρεσία Πολιτικής Αεροπορίας “κλείδωσε” τους Σέρβους τουρίστες στις 6 Ιουλίου και έκτοτε υπάρχει απαγόρευση πτήσεων μεταξύ Ελλάδας / Σερβίας και εισόδου Σέρβων πολιτών στην χώρα μας, λόγω έξαρσης της πανδημίας στη γείτονα χώρα. Όπως ανέφερε η ανακοίνωση της ΥΠΑ, “…με στόχο την προστασία επιβατών και πολιτών από την πανδημία COVID-19 απαγορεύονται μέχρι την Τετάρτη 15 Ιουλίου 2020 και ώρα 23:59 όλες οι πτήσεις μετακίνησης επιβατών μεταξύ Ελλάδας και Σερβίας, καθώς και είσοδος στην χώρα μας Σέρβων τουριστών.\nΑπό την προσωρινή αναστολή πτήσεων από και προς Σερβία ισχύουν οι ακόλουθες εξαιρέσεις: Μέλη οικογενειών Ευρωπαίων Πολιτών, πολίτες χωρών συνθήκης Σένγκεν, επιβάτες που ταξιδεύουν για ουσιώδεις & απαραίτητες μετακινήσεις (essential reasons), υγειονομικό προσωπικό, εξειδικευμένο επιστημονικό προσωπικό απαραίτητο για την λειτουργία της κυβέρνησης, πολίτες τρίτων χωρών που έχουν μακράς διάρκειας άδεια visa σε Ευρωπαϊκή χώρα και χώρα Συνθήκης Σένγκεν, κυβερνητικό, διπλωματικό, στρατιωτικό, ανθρωπιστικό προσωπικό, σπουδαστές, οι πτήσεις με επιβάτες διαμετακόμισης (Passengers in transit), πληρώματα αεροσκαφών και σε όσους μη Ευρωπαίους πολίτες έχουν εξασφαλίσει άδεια για το ταξίδι τους από Ελληνικό Προξενείο προσκομίζοντας τα απαραίτητα έγγραφα”.\nΈκτοτε οι ελληνικές αρχές “ξέχασαν” να ασχοληθούν με τους τουρίστες από την Σερβία, αλλά “θυμήθηκαν” να το κάνουν οι κυπριακές αρχές!!!\nΛίγα κρούσματα στην Σερβία\nΩστόσο από τον Αύγουστο, τα κρούσματα στην Σερβία έχουν μειωθεί δραστικά και τις τελευταίες εβδομάδες ο αριθμός των νέων κρουσμάτων είναι σταθερά διψήφιος, βελτιώνοντας σημαντικά την επιδημιολογική κατάσταση.\nΣήμερα σε δηλώσεις της η αναπληρώτρια διευθύντρια του Σερβικού Ινστιτούτου Δημόσιας Υγείας “Dr Milan Jovanović Batut”, Darija Kisić Tepavčević ανέφερε ότι σύμφωνα με τα στοιχεία του Ευρωπαϊκού Κέντρου Ελέγχου Νοσημάτων, ο κίνδυνος μόλυνσης από κορονοϊό στη Σερβία είναι από τους χαμηλότερους στην Ευρώπη.\nΣε συνέντευξη Τύπου της ομάδας αντιμετώπισης κρίσεων COVID-19, η κα. Kisić Tepavčević επεσήμανε ότι αυτό δεν συνέβη τυχαία, αλλά επετεύχθη εφαρμόζοντας προληπτικά μέτρα. Σύμφωνα με την ίδια, από τα 75 νέα κρούσματα τα 36 είναι στο Βελιγράδι, ενώ ο αριθμός των νοσηλευομένων είναι χαμηλότερος σε σύγκριση με την προηγούμενη εβδομάδα. Εκτίμησε ότι αυτά είναι ενθαρρυντικά δεδομένα, αλλά προειδοποίησε επίσης ότι, λαμβάνοντας υπόψη την επιδημιολογική κατάσταση στις γειτονικές χώρες, αυτή η κατάσταση στη Σερβία θα μπορούσε να αλλάξει.\nΣε μια ανακοίνωσή του στις 21 Σεπτεμβρίου το υπουργείο Υγείας της Σερβίας είχε ανακοινώσει ότι έγιναν τις τελευταίες 24 ώρες 5.278 test, και βρέθηκαν 30 θετικά για κορονοϊό, αυξάνοντας το σύνολο των καταγεγραμμένων κρουσμάτων από το ξέσπασμα της επιδημίας σε 32.938.\nΑυτή τη στιγμή νοσηλεύονται 330 ασθενείς, εκ των οποίων οι 23 βρίσκονται σε αναπνευστική υποστήριξη και δύο άτομα πέθαναν τις τελευταίες 24 ώρες, αυξάνοντας τον συνολικό αριθμό θανάτων από την αρχή της επιδημίας σε 743, με το ποσοστό θανάτου να είναι 2,26%.\n← Previous Ενιαίο Ειδικό Επαγγελματικό Γυμνάσιο- Λύκειο (ΕΝ.Ε.Ε.ΓΥ.-Λ.) Πάρου: Ο κήπος μας\nNext → ΕΦΚΑ: Ανοίγει ο δρόμος για συνταξιοδότηση χιλιάδων αγροτών


Το Τσουβάλι της Ενημέρωσης: Πώς να μην… πληρώσετε τα τέλη κυκλοφορίας\nΗ πρώτη να πουλήσετε το «ρυπογόνο» Ι.Χ. σας και να αγοράσετε ένα καινούριο η μεταχειρισμένο το οποίο όμως να έχει κυκλοφορήσει μετά τον Νοέμβριο του 2010, καθώς τα τέλη κυκλοφορίας υπολογίζονται με βάση τους ρύπους. Τα «οικολογικά» αυτοκίνητα, δηλαδή αυτά που εκπέμπουν λιγότερα από 100 μικρογραμμάρια διοξειδίου του άνθρακα, απαλλάσσονται από την υποχρέωση καταβολής τελών κυκλοφορίας. Και η δεύτερη λύση είναι να καταθέσετε τις πινακίδες. Για την πρώτη δεν χρειάζονται συστάσεις. Για την δεύτερη όμως θα πρέπει να γνωρίζετε τα εξής:\nΑνώνυμος 23 Δεκεμβρίου 2012 - 10:27 π.μ.


"Νιώθω ότι είμαστε ομάδα Super League" - Sportdog.gr - Αθλητικά Νέα | Ειδήσεις | Sport\n20/07/11 - 15:19\n"Νιώθω ότι είμαστε ομάδα Super League"\nΣίγουρος πως ο ΟΦΗ από την επόμενο σεζόν θα αγωνίζεται στην Σούπερ Λίγκα εμφανίσθηκε ο πρόεδρος της κρητικής ομάδας, Νίκος Μαχλάς.\nΑναλυτικά, όσα είπε στον Κρήτη ΣΠΟΡ FM:\nΓια τα όσα έγιναν στη συνεδρίαση της ΕΠΑΕ και την απόφαση που έλαβε για τη διεξαγωγή των πλέι οφ:\n“Το πιο σημαντικό από όλα ήταν αυτό που ζητούσαμε από την αρχή, να επικυρωθεί η βαθμολογία όπως και έγινε. Ότι και να γίνει από εδώ και πέρα εμείς είμαστε 3οι στο πρωτάθλημα. Έχω ξαναπεί ότι τα πλέι οφ διεξάγονται άδικα αυτή τη στιγμή με όλες αυτές τις δυσκολίες που προηγήθηκαν. Βάσει προκήρυξης όμως έπρεπε να ορισθούν, έστω και με αυτό τον τρόπο. Νομίζω ότι ήταν ιδανικό να κερδίσουμε όλα αυτά τα οποία κερδίσαμε όλη τη χρονιά που ήταν η 3η θέση, αλλά και το ότι δεν ισχύουν πλέον οι αδειοδοτήσεις. Εγώ νιώθω πλέον ότι είμαστε ομάδα Super League”.\nΓια το από πού πηγάζει αυτή η αισιοδοξία:\n“Δεν θέλω να προδικάσω κάτι και να πω ποιες ομάδες θα πέσουν ή θα ανέβουν, αλλά ότι και να γίνει η 3η ομάδα από τη Β’ Εθνική θα ανέβει. Εμείς θα κοιτάξουμε να την πάρουμε μέσα από τα πλέι οφ όπου έχουμε το πλεονέκτημα των δύο βαθμών, ξέρουμε ότι είναι δύσκολο, αλλά πιστεύω ότι θα πάρουμε τους τρεις βαθμούς που θέλουμε. Αυτό δεν σημαίνει ότι στο πίσω μέρος του μυαλού μας ξέροντας ότι είμαστε η επόμενη ομάδα που θα ανέβει, ότι και αν συμβεί και για αυτό είναι σημαντικό ότι έχει επικυρωθεί η βαθμολογία και έχουν γίνει όλα όσα προβλέπονται από καταστατικό της Football League”.\nΓια το πόσο έτοιμη μπορεί να είναι μια ομάδα ή ένας ποδοσφαιριστής για μια διαδικασία “express” των πλέι οφ:\n“Η διαδικασία αυτή όπως έχω τονίζει ξανά είναι ότι χειρότερο υπάρχει, ίσως και το πιο ανέφικτο και εμείς δεν συμφωνούμε με τα πλέι οφ. Υπάρχει όμως ένα καταστατικό και πρέπει να το τηρήσουμε για να είμαστε νόμιμοι. Το σημαντικό είναι ότι εμείς θα είμαστε εκεί πέρα και θα κυνηγάμε αυτό που θέλουμε. Είμαστε 3οι και ότι και να γίνει θα έχουμε τον πρώτο λόγο”.\nΓια το αν υπάρχει πιθανότητα να γίνουν ουσιαστικά μόνο δύο παιχνίδια με τον Λεβαδειακό, βάσει των προβλημάτων που έχουν η Δόξα Δράμας και ο Διαγόρας:\n“Δεν μπορώ να ξέρω και να πω τι γίνεται με τις άλλες ομάδες και τι συμβόλαια έχουν. Αυτό που ξέρω είναι ότι τέσσερις ομάδες είναι να πάρουν μέρος στα πλέι οφ σύμφωνα με την προκήρυξη και είναι υποχρεωμένες να κατέβουν στο γήπεδο, ώστε να μην έχουν αφαίρεση βαθμών. Εμείς έχουμε ένα ρόστερ έτοιμο τουλάχιστον να… πατήσει στο γήπεδο και αυτό είναι το πιο σημαντικό ότι δεν θα μπορεί να πει κανείς τίποτα γιατί όλα έγιναν βάσει προκήρυξης και αυτό είναι μια μεγάλη νίκη της ομάδας μας, γιατί όλο αυτό το διάστημα περάσαμε πάρα πολλά”.\nΓια τους παίκτες που θα αγωνιστούν:\n“Έχει δοθεί μια παράταση για τους παίκτες των οποίων τα συμβόλαια έληξαν 30/6. Τους καλύπτει η ομοσπονδία και τους ασφαλίζει, ώστε να μπορούν να συμμετάσχουν στους αγώνες. Το καλό είναι ότι τα παιχνίδια θα γίνονται στις 8:30 που θα έχει λιγότερη ζέστη από το μεσημέρι. Πιστεύω όμως ότι αυτό είναι δευτερεύον. Το σημαντικό είναι ότι θα πατήσουμε το γήπεδο και ότι και να γίνει, αν και δεν θέλω να προδικάσω κάτι στη Super League, τον πρώτο λόγο τον έχει ο ΟΦΗ, αν μπορείτε να με καταλάβετε…\nΕμείς θα κοιτάξουμε με το ρόστερ που έχουμε να κατέβουμε στο γήπεδο και να πάρουμε ένα παιχνίδι και παρά του ότι θα έχουμε μόνο δύο προπονήσεις, μπορούμε να τα καταφέρουμε. Καταλαβαίνω βέβαια ότι αυτοί οι ποδοσφαιριστές, οι περισσότεροι των οποίων ήταν σε διακοπές, ξαφνικά να έρχονται για να παίξουν ποδόσφαιρο, είναι άδικο. Αλλά θα επαναλάβω και πάλι ότι το πιο σημαντικό είναι το γεγονός ότι απλά και μόνο θα κατέβουμε στο γήπεδο και αυτό είναι που μετράει. Η ομάδα μας για εμένα θέλω να ξέρετε ότι είναι ομάδα Super League”.\nΓια τη διεξαγωγή των αγώνων στην Αθήνα:\n“Προσπαθούσαν τέσσερις ώρες να με πείσουν να περάσει κάτι που δεν προβλέπεται από το καταστατικό, όπως να πάρουν θέση στους αγώνες άλλες ομάδες, ή αν μείνουν να αγωνιστούν μόνο δύο ομάδες να μην ισχύσει η ειδική βαθμολογία. Δώσαμε μεγάλο αγώνα για να μην περάσουν αυτά και για αυτό και καθυστέρησε τόσο πολύ να τελειώσει η συνεδρίαση. Για το θέμα της έδρας, εγώ ήθελα να γίνουν τα παιχνίδια μας στο Ηράκλειο, αλλά όταν έχεις να δόσεις αγώνες ανά δύο ημέρες μπορούμε να καταλάβουμε πόσο μεγάλη είναι η ταλαιπωρία θα υποστούν οι ποδοσφαιριστές, να παίζουν ένα παιχνίδι και μετά να πρέπει να ταξιδεύουν αμέσως.\nΑν μπορούμε να πούμε ότι ευνοείται κάποιος από το ότι οι αγώνες θα γίνουν στην Αθήνα, αυτός δεν είναι ο Λεβαδειακός, αλλά εμείς. Αν ήταν μονά τα παιχνίδια δεν θα το συζητούσα, από τη στιγμή όμως που είναι τόσα πολλά και μέρα παρά μέρα, δεν υπάρχει λόγο να ταλαιπωρείται η ομάδα, για κάτι που ουσιαστικά είναι τυπικό όπως είναι για εμένα τα play offs. Τον περισσότερο κόσμο θα τον έχει ούτως η άλλος ο ΟΦΗ, καθώς και στην Αθήνα υπάρχουν πολλοί Κρητικοί, αλλά και η εποχή δίνει τη δυνατότητα και σε φίλους μας από το Ηράκλειο να ταξιδεύσουν στην Αθήνα”.\nΓια την απόφαση για την αποπομπή από την ομάδα του γυμναστή Νίκου Κουνδουράκη:\n“Ο Νίκος είναι ένας αξιόλογος άνθρωπος και πάρα πολύ καλό παιδί που έχει προσφέρει πάρα πολλά στην ομάδα όλα αυτά τα χρόνια. Υπάρχει όμως ένας προπονητής που από την αρχή είχε ξεκαθαρίσει πως θέλει να δουλεύει με τους δικούς του συνεργάτες. Αυτό δεν κατέστη δυνατό όταν ήρθε γιατί δεν μπορούσε να μετακινηθεί ο γυμναστής του και τώρα μου είπε ότι τη νέα χρονιά θέλει να συνεργαστεί με τον δικό του γυμναστή και τους δικούς του όρους. Εγώ το σεβάστηκα αυτό, δεν μπορούσα να κάνω κάτι άλλο και το θέμα με τον Νίκο Κουνδουράκη, είναι θέμα καθαρά του προπονητικού τιμ”.\n“Το πιο σημαντικό είναι σε αυτούς τους αγώνες να έρθουν όσοι μπορούν και να στηρίξουν την ομάδα από κοντά. Είναι σχεδόν βέβαιο ότι οι κόποι μας δεν πήγαν χαμένοι και το μήνυμά μου είναι ότι η ομάδα ξανά αναγεννιέται…”.


Ολυμπιακός-ΠΑΟΚ: Το πλάνο και η «μάχη» των δυο προπονητών - Onsports.gr\nOnsports Team\t27 Ιανουαρίου 2021, 09:11\nΟλυμπιακός-ΠΑΟΚ: Συγκρούονται ξανά, μετά από δυο εβδομάδες «ερυθρόλευκοι» και «ασπρόμαυροι», αυτή τη φορά στο «Γ. Καραϊσκάκης».\nΗ διαφορά μεταξύ των αποψινών μονομάχων είναι στους 12 βαθμούς, με τους Πειραιώτες να θέλουν να την διευρύνουν και τους Θεσσαλονικείς να επιχειρήσουν να τη μειώσουν και να μην απομακρυνθούν άλλο από τη δεύτερη θέση.\nΣτο... μυαλό του Μαρτίνς\nΟ Πέντρο Μαρτίνς περιμένει απαντήσεις από τους «ερυθρόλευκους» μετά τις δηλώσεις που έκανε ο Πάμπλο Γκαρσία πως ο Ολυμπιακός δεν είναι ανώτερος από τον ΠΑΟΚ, ενώ ο Ουρουγουανός τεχνικός έχει προετοιμάσει την ομάδα του για μία σκληρή και συνάμα απαιτητική αναμέτρηση στο Φάληρο.\nΟι γηπεδούχοι αναμένεται να παραταχθούν με 4-3-3, με τον Σα κάτω από τα δοκάρια και τετράδα στην άμυνα – από δεξιά προς αριστερά – τους Ανδρούτσο, Σεμέντο, Μπα και Ρέαμπτσιουκ.\nΜε τον ίδιο σχηματισμό (4-3-3), αλλά διαφοροποιημένο, θα παίξει ο ΠΑΟΚ στο Καραϊσκάκη. Την «ασπρόμαυρη» εστία θα υπερασπιστεί ο Ζίβκο Ζίβκοβιτς, ο οποίος μπροστά του – από δεξιά προς αριστερά – θα έχει τους Βιεϊρίνια, Ίνγκασον, Βαρέλα και Ροντρίγκο.\nΤο δίδυμο στα χαφ θα αποτελέσουν οι Ελ Καντουρί και Σβαμπ, με τον Ουάρντα πιο μπροστά. Δεξιά στην επίθεση θα είναι ο Αντρίγια Ζίβκοβιτς, αριστερά ο Τζόλης και στην κορυφή ο Κρμέντσικ.\n10 λεπτά πριν Premier League: Η Γουέστ Χαμ νίκησε άνετα τη Λιντς και ελπίζει για το… σεντόνι (video+photos)\n21 λεπτά πριν Serie A: Η Ίντερ υπέταξε την Αταλάντα και πλησιάζει τον τίτλο (video+photos)\n24 λεπτά πριν ΠΑΟΚ: Ποστάρισμα-φωτιά με Αναστασιάδη από Σαββίδη (photo+video)


Η Αννα Μπουρμά το Σάββατο στο Αέρινο – ΤΡΙΚΚΗPress – Τα νέα των Τρικάλων\nΗ Αννα Μπουρμά το Σάββατο στο Αέρινο Reviewed by Momizat on Μαρ 26 . Το Σαββάτο 29 Μαρτίου (ώρα: 22:00) η Άννα Μπουρμά βρεθεί για πρώτη φορά στην Καλαμπάκα στο Αέρινο. Με την έναρξη της άνοιξης η Άννα Μπουρμά ξεκινάει περιοδεία Το Σαββάτο 29 Μαρτίου (ώρα: 22:00) η Άννα Μπουρμά βρεθεί για πρώτη φορά στην Καλαμπάκα στο Αέρινο. Με την έναρξη της άνοιξης η Άννα Μπουρμά ξεκινάει περιοδεία Rating: 0\nΗ Αννα Μπουρμά το Σάββατο στο Αέρινο\nΤο Σαββάτο 29 Μαρτίου (ώρα: 22:00) η Άννα Μπουρμά βρεθεί για πρώτη φορά στην Καλαμπάκα στο Αέρινο. Με την έναρξη της άνοιξης η Άννα Μπουρμά ξεκινάει περιοδεία σε αρκετές περιοχές της Ελλάδας έχοντας στις αποσκευές της την νέα ολοκαίνουργια δισκογραφική της δουλειά με τίτλο ‘’Ένα τραγούδι αν σωθεί’’.\nΌσοι θα έχουν την τύχη να βρεθούν εκείνη στο Αέρινο θα ακούσουν ζωντανά τα 8 νέα της τραγούδια που μουσικά υπογράφει ο Τάκης Μπουρμάς, αγαπημένα από την πρώτητης δισκογραφική δουλειά όπως ο Ονειροπόλος ( ντουέτο με Λαυρέντη Μαχαιρίτσα ) αλλά και πολλά άλλα αγαπημένα\nΣτο δεύτερο μέρος της παραστάσεις μια έκπληξη περιμένει τους ακροατές μοιράζονται σε όλο το κοινό κρουστά μουσικά όργανα και εκεί σημαντικό ρόλο παίζεται μόνο εσείς !\nΑκορντεόν : Dasho Kurti


Έχετε αναρωτηθεί ποτέ γιατί χάνουμε φίλους καθώς μεγαλώνουμε; | Anonymoi.gr\nΈχετε αναρωτηθεί ποτέ γιατί χάνουμε φίλους καθώς μεγαλώνουμε;\nΌταν είμαστε νέοι, οι φίλοι μας είναι όλος ο κόσμος μας. Όταν μεγαλώνουμε, όμως, δυστυχώς οι φίλοι μας μπαίνουν σε δεύτερη μοίρα.\nΦυσικά και χρειαζόμαστε φίλους ακόμα και όταν μεγαλώνουμε, όπως ακριβώς και όταν ήμασταν παιδιά. Ανάμεσα στο τρέξιμο και τα προβλήματα της καθημερινότητα, εκτιμάμε πολύ τις πολύτιμες στιγμές που περνάμε μαζί τους, συζητώντας σοβαρά αλλά και πιο ανάλαφρα θέματα. Και όταν συναντιόμαστε από κοντά δεν μπορούμε να τους χορτάσουμε και δεν βαριόμαστε ποτέ.\nΓιατί όμως οι φίλοι τείνουν να εξαφανίζονται, καθώς μεγαλώνουμε; Είναι δικό μας φταίξιμο; Και τι μπορούμε να κάνουμε για να μην τους χάσουμε τελείως;\nΦιλία σημαίνει ελευθερία. Αυτό είναι που την κάνει όμορφη, αλλά και αδύναμη.\nΣτην ιεραρχία των σχέσεων, οι φιλίες είναι στο τέλος. Οι σύζυγοι, οι γονείς και τα παιδιά έρχονται πάντα πρώτοι.\nΑυτό είναι πραγματικότητα στην ζωή και την επιστήμη, όπου η έρευνα των σχέσεων τείνει να εστιάζει σε ζευγάρια και οικογένειες. Όταν η Έμιλι Λάνγκαν, αναπληρώτρια καθηγήτρια επικοινωνίας στο κολέγιο Wheaton πηγαίνει σε συνέδρια για την Διεθνή Ένωση Ερευνητών Σχέσεων, αναφέρει: “Η φιλία είναι το μικρότερο σύμπλεγμα. Μερικές φορές, είναι μια ομάδα.”\nΟι φιλίες είναι μοναδικές σχέσεις, γιατί σε αντίθεση με την οικογένεια, εμείς οι ίδιοι τις ξεκινάμε. Σε αντίθεση με άλλες σχέσεις, όπως ο γάμος και οι ρομαντικές σχέσεις, δεν έχουν τυπική δομή. Δεν θα περνάγατε ολόκληρες εβδομάδες χωρίς να μιλήσετε ή να δείτε τον σύντροφό σας, αλλά μπορεί να περάσετε ένα μεγάλο χρονικό διάστημα χωρίς να μιλήσετε στους φίλους σας.\nΩστόσο, όλες οι σχετικές έρευνες επιβεβαιώνουν πόσο σημαντικές είναι οι φιλίες για την ευτυχία των ανθρώπων. Παρόλο που οι φιλίες αλλάζουν καθώς μεγαλώνουμε, υπάρχει κάτι σταθερό που ζητάμε από τις φιλίες μας.\n“Σε όποια ηλικία και αν είμαστε αυτό που ζητάμε από τους φίλους μας είναι να υπάρχει κάποιος να μιλάμε, να μπορούμε να στηριχθούμε και να διασκεδάσουμε μαζί τους”, αναφέρει ο Γουίλιαμ Ρόλινς καθηγητής στο πανεπιστήμιο του Οχάιο.\nΤο όμορφο και ξεχωριστό πράγμα με την φιλία είναι, ότι οι φίλοι είναι φίλοι επειδή το θέλουν. Επιλέγουν ο ένας τον άλλον. Είναι σαν ένας “διπλός πράκτορας”, αφού μπορώ μπω σε αυτή και να βγω όποτε θέλω, αναφέρει η Λάνγκαν.\nΠώς αλλάζουν οι φιλίες, καθώς μεγαλώνουμε;\nΚατά τη διάρκεια της ενηλικίωσης, οι φιλίες γίνονται πιο σύνθετες και ουσιαστικές. Κατά την διάρκεια της παιδικής ηλικίας οι φίλοι είναι συνήθως παιδιά της ίδιας ηλικίας που παίζουμε μαζί τους. Στην εφηβεία υπάρχει περισσότερη υποστήριξη από τους φίλους, αλλά οι έφηβοι είναι ακόμα στην αρχή του ταξιδιού τους για την ανακάλυψη της ταυτότητάς τους. Οι φιλίες τους βοηθούν σε αυτόν ακριβώς τον σκοπό.\nΣτην εφηβεία είμαστε περισσότερο προσιτοί και περνάμε το μεγαλύτερο μέρος της ημέρα μας με τους φίλους. Αυτό αλλάζει σταδιακά μετά την ηλικία των 20 με 24.\nΣύμφωνα με την Εγκυκλοπαίδεια των ανθρώπινων σχέσεων, οι νεαροί ενήλικες συχνά περνούν από 10 και 25 ώρες την εβδομάδα με τους φίλους. Μια έρευνα του 2014 από την Ένωση Χρήσης της Ώρας διαπίστωσε, ότι οι νέοι μεταξύ 20 και 24 ετών περνάνε περισσότερο χρόνο κοινωνικοποίησης καθημερινά με κάθε ηλικιακή ομάδα.\nΚαθώς οι άνθρωποι μπαίνουν στην μέση ηλικία τείνουν να έχουν περισσότερες απαιτήσεις στον χρόνο τους, που πολλές από αυτές είναι πιο πιεστικές από τις φιλίες. Άλλωστε, είναι πολύ πιο εύκολο να ακυρώσεις το ραντεβού με έναν φίλο από ένα επαγγελματικό ταξίδι.\n“Η πραγματική γλυκόπικρη πτυχή της ενηλικίωσης είναι, ότι αρχίζει έχοντας πολύ χρόνο για τους φίλους και οι φίλοι διαδραματίζουν σημαντικό ρόλο στην εξερεύνηση του εαυτού μας και το τι θα κάνουμε στην συνέχεια”, αναφέρει η Ρόλινς.\nΟ χρόνος συνήθως μοιράζεται ανάμεσα στην οικογένεια και την δουλειά. Φυσικά, δεν επιλέγουν όλοι οι άνθρωποι να παντρευτούν και να κάνουν παιδιά, αλλά ακόμα και οι φιλίες εκείνων που είναι ανύπαντροι επηρεάζονται από τις σχέσεις των άλλων. “Η μεγαλύτερη μείωση των φίλων παρατηρείται μετά τον γάμο”, αναφέρει η Ρόλινς.\nΜόλις, όμως οι άνθρωποι συνταξιοδοτηθούν και έχουν μεγαλώσει τα παιδιά τους έχουν περισσότερο ελεύθερο χρόνο και τείνουν να ξαναβρίσκονται με παλιούς φίλους.\nΠως βρίσκουν οι άνθρωποι καινούργιους φίλους;\nΚατά την διάρκεια της ζωής τους, οι άνθρωποι βρίσκουν και κρατούν φιλίες με διαφορετικούς τρόπους:\nΚάποιοι είναι ανεξάρτητοι, κάνουν φίλους όπου και αν πάνε και έχουν περισσότερες φιλικές γνωριμίες παρά βαθιές φιλίες.\nΆλλοι είναι απαιτητικοί, που σημαίνει, ότι έχουν μερικούς καλούς φίλους που παραμένουν δεμένοι για πολλά χρόνια, αλλά αυτή η βαθιά επένδυση σημαίνει, ότι η απώλεια ενός φίλου είναι επώδυνη.\nΟι πιο ευέλικτοι κρατούν επαφή με τους παλιούς τους φίλους, αλλά συνεχίζουν να κάνουν και καινούργιους.\nΤι βοηθάει στην διατήρηση της φιλίας;\nΗ διατήρηση μιας φιλίας εξαρτάται από την αφοσίωση και την επικοινωνία.\nΣε μια διαχρονική μελέτη για τις φιλικές σχέσεις, ο αριθμός των μηνών που ανέφεραν οι φίλοι, ότι ήταν δεμένοι το 1983, προέβλεπε αν θα ήταν ακόμα δεμένοι το 2002, γεγονός που υποδηλώνει, ότι όσο πιο πολύ επενδύουμε σε μια φιλία τόσο περισσότερο θα την διατηρήσουμε.\nΤο να κάνουμε παρέα με φίλους που γνωρίζουμε όλη μας την ζωή μπορεί να είναι ενοχλητικό, επειδή τα αστεία που καταλαβαίνουν μόνο οι ίδιοι και οι αναφορές κάνουν συχνά την επικοινωνία ακατανόητη σε τρίτους. Ωστόσο, αυτό το είδος κοινής γλώσσας είναι που κάνει τις φιλίες να διατηρούνται στο πέρασμα των χρόνων.\n“Τέτοιες δεξιότητες επικοινωνίας και η κοινή κατανόηση βοηθάει τις φιλίες να ξεπεράσουν με επιτυχία τις μεταβάσεις της ζωής, που μπορεί να απειλήσουν την σταθερότητα μιας φιλίας”, αναφέρεται στην διαχρονική μελέτη.\nΗ διαδικτυακή επικοινωνία δεν είναι αρκετή.\nΕιδικά, σήμερα με την βοήθεια της τεχνολογίας και των κοινωνικών δικτύων η επικοινωνία είναι πιο εύκολη και προσιτή από ποτέ.\nΩστόσο, το λάικ στην ανάρτηση ενός φίλου μπορεί να διατήρηση ζωντανή μια φιλία, αλλά σαν να είναι σε μηχανική υποστήριξη.\nΈνα απλό “χρόνια πολλά” στον τοίχο ενός φίλου στο Facebook το μόνο στο οποίο εξυπηρετεί είναι στην διατήρηση μιας τυπικής σχέσης και τίποτα περισσότερο.\nΟι άνθρωποι για να χαρακτηρίσουμε μια σχέση ικανοποιητική χρειαζόμαστε πολλά παραπάνω από μια απλή διαδικτυακή παρουσία.\nΟι βασικοί εχθροί της φιλίας: ευγένεια και περιστάσεις.\n“Οι φιλίες είναι πάντα επιρρεπείς στις περιστάσεις. Αν σκεφτείτε όλα τα πράγματα που έχουμε να φροντίσουμε, όπως παιδιά, δουλειά, οικογένεια, γονείς, οι φίλοι είναι σαν να πέφτουν μέσα από ρωγμές”, αναφέρει η Ρόλινς.\nΜετά την ενηλικίωση, ο λόγος που διακόπτονται οι φιλίες είναι συνήθως οι διάφορες περιστάσεις και δεν αφορούν την σχέση αυτή καθαυτή. Καθώς, μεγαλώνουμε τείνουμε να είμαστε πιο ευγενικοί με τους φίλους μας, γιατί ξέρουμε ότι ήδη έχουν πολλά στο κεφάλι τους και δεν θέλουμε να τους επιβαρύνουμε άλλο.\nΑλλά τα πράγματα που κάνουν μια φιλία εύθραυστη την ίδια στιγμή την καθιστούν και ευέλικτη.\nΠιθανόν, οι φίλοι είναι περισσότερο πρόθυμοι να συγχωρήσουν μια περίοδο έλλειψης επικοινωνίας, επειδή νιώθουν και οι ίδιοι πόσο γρήγορα κυλάει η ζωή. Είναι αναμφίβολα στενάχωρο να ξέρουμε, ότι δεν μπορούμε να βασιζόμαστε στους φίλους μας τόσο πολύ καθώς μεγαλώνουμε, αλλά αυτό μας δίνει την ευκαιρία να δημιουργήσουμε ένα διαφορετικό είδος σχέσης, στηριζόμενη στην κοινή κατανόηση των ορίων του άλλου. Δεν είναι το ιδανικό, αλλά είναι η πραγματικότητα. Η φιλία είναι μια σχέση που δεν δεσμεύει κανέναν, εκτός από αυτούς που επιλέγουν να δεθούν.


Φθινοπωρινά φυτέματα - Ygeias OramaYgeias Orama\nYou Are Here: Home » Αρθρα » Φθινοπωρινά φυτέματα\nΓράφει: η Φωτεινή Σγούρου Γεωπόνος\nΤην εποχή της κρίσης, ένας περιποιημένος κήπος μπορεί να δώσει διατροφικές και υγιεινές λύσεις αλλά και να βοηθήσει πολύ στην τόνωση της ψυχολογίας μας. Χρειάζεται όμως γνώση και ιδιαίτερη προσοχή, πολύ περισσότερο γιατί φέτος προηγήθηκε ένα πολύ ζεστό και χωρίς βροχές καλοκαίρι.\nΈνα καλοκαίρι ιδιαίτερα αποθαρρυντικό για όσους αποφάσισαν να φυτέψουν τα εποχιακά λαχανικά και λουλούδια τους, αφού οι υψηλές θερμοκρασίες του, σε συνδυασμό με υψηλή υγρασία, ευνόησε την ανάπτυξη ασθενειών και εντόμων πολύ επιβλαβών για τα φυτά μας. Αποτέλεσμα ήταν να ταλαιπωρηθούν τόσο τα καρποφόρα, όσο και τα καλλωπιστικά φυτά που είχαν φυτευτεί.\nΦθινόπωρο πλέον και οι θερμοκρασίες σιγά σιγά πέφτουν, έρχονται και οι πρώτες βροχές. Είναι η εποχή που μπορούμε να φυτέψουμε πολλά από τα χειμωνιάτικα λαχανικά και λουλούδια.\nΑρχικά πρέπει να ετοιμάσουμε το έδαφος ώστε το χώμα να είναι ελαφρύ και κατάλληλο για σπορά ή φύτευση των φυτών. Έτσι πρέπει να κάνουμε ένα καλό όργωμα στο έδαφος για να «δουλευτεί» το χώμα και στη συνεχεία να φρεζάρουμε για να «σπάσουν» οι μεγάλοι σβόλοι χώματος που θα σχηματιστούν. Μπορούμε επίσης να προσθέσουμε λίπασμα, κατά προτίμηση βιολογικό, που είναι απαραίτητο για την ανάπτυξη των νέων φυτών. Αυτό καλό είναι να γίνει πριν το φρεζάρισμα, ώστε να ενσωματωθεί στο χώμα το λίπασμα και να κατανεμηθεί πιο σωστά. Τέλος με τη τσουγκράνα ισοπεδώνουμε την επιφάνεια του εδάφους για να είναι ομοιόμορφο.\nΌταν το έδαφος μας είναι έτοιμο μπορούμε να προχωρήσουμε στο επόμενο βήμα. Ένας τρόπος είναι η σπορά. Ξεκινάμε ρίχνοντας στο χώμα τους σπόρους, προσέχοντας να είναι αραιά μεταξύ τους. Στη συνέχεια, πάλι με μια τσουγκράνα, ισιώνουμε το χώμα και με ένα φτυάρι ή άλλο εργαλείο προσπαθούμε να «πατήσουμε» το χώμα, ώστε ο σπόρος να έρθει σε καλή επαφή με τους κόκκους του χώματος και να φυτρώσει πιο εύκολα. Τέλος ποτίζουμε καλά προσέχοντας να πέφτει το νερό στο έδαφος σαν βροχή και όχι με πίεση για να εξασφαλίσουμε ότι οι σπόροι δε θα μετακινηθούν ή θα έρθουν στην επιφάνεια.\nΜεγάλη είναι η ποικιλία των φυτών που μπορούμε να σπείρουμε κατά τη διάρκεια του φθινοπώρου. Παντζάρια, σέσκουλα, καρότα, ραδίκια, αντίδια, μαρούλια, μαϊντανό, ραπανάκια, ρόκα, σπανάκια, φινόκιο, βαλεριάνα καθώς και κοκκάρι για φρέσκο κρεμμυδάκι. Επίσης μπορούμε να σπείρουμε λουλούδια που θα ανθίσουν το χειμώνα και νωρίς την άνοιξη όπως άλυσο, σκυλάκι, παπαρούνα, γκοδέτια, βιολέτα, πανσές, μαργαρίτα και αλλά. Η εποχή είναι κατάλληλη και για τη σπορά του γκαζόν.\nΕκτός από τα είδη που σπέρνονται, το φθινόπωρο μπορούμε να μεταφυτεύσουμε ποικιλία χειμωνιάτικων φυτών. Η μεταφύτευση είναι αρκετά εύκολη διαδικασία. Αφού έχουμε προμηθευτεί τα σπορόφυτά μας και έχουμε ετοιμάσει το έδαφος με τον ίδιο τρόπο όπως στη σπορά, κάνουμε μια μικρή τρύπα στο χώμα, τοποθετούμε τη ρίζα του φυτού μέσα και σκεπάζουμε πατώντας ελαφρά το χώμα, ώστε οι ρίζες να έρθουν σε καλή επαφή με τους κόκκους του χώματος. Στη συνέχεια ποτίζουμε με άφθονο νερό για να μπορέσει η ρίζα να ενσωματωθεί καλά στο έδαφος. Τα φυτά που μεταφυτεύονται αυτή την εποχή είναι τα κουνουπίδια, τα μπρόκολα, τα λάχανα, τα μαρούλια όλων των ποικιλιών και τα πράσα. Επίσης μαϊντανός, σέλινο, άνηθος καθώς και παντζάρι σε φυτό μπορούν κάλλιστα να μεταφυτευτούν. Τέλος είναι κατάλληλος ο καιρός και για την εγκατάσταση έτοιμου χλοοτάπητα, αφού, τόσο η θερμοκρασία, όσο και η υγρασία είναι ευνοϊκές για αυτή την εργασία.\nΧρώματα κι αρώματα με βολβούς\nΠολύ ωραία άνθη κατά τη διάρκεια του χειμώνα είναι αυτά που βγαίνουν από τους βολβούς. Οι τουλίπες, οι νάρκισσοι, τα ζουμπούλια, οι φρέζιες, οι νεραγκούλες, οι ανεμώνες, οι αμαρυλλίδες, οι κρόκοι είναι τα περισσότερα από αυτά τα είδη. Για να ανθίσουν οι βολβοί αυτοί πρέπει να φυτευτούν το φθινόπωρο, από τον Οκτώβριο έως και τα τέλη Νοεμβρίου. Οι βολβοί πρέπει να είναι σε καλή κατάσταση, καθαροί και βασικά όχι αφυδατωμένοι. Φυτεύονται σε μεγάλη ποικιλία εδαφών και όχι πολύ βαθιά στο χώμα, σχεδόν επιφανειακά.\nΒάλτε μια τριανταφυλλιά\nΚατά το τέλος του φθινοπώρου, περίπου στα μέσα του Νοέμβρη, αρχίζουν να κυκλοφορούν οι τριανταφυλλιές. Είτε συσκευασμένες, είτε γυμνόριζες, αν τις φυτέψουμε αυτή την εποχή ή μέσα στο χειμώνα έχουμε διπλό όφελος, Αφ’ ενός κερδίζουμε μια χρονιά από την ανάπτυξή τους, εφ’ ετέρου είναι πιο οικονομικές σε αυτό το μέγεθος, σε σχέση με τις ανοιξιάτικες που πωλούνται σε γλάστρες μεγαλωμένες.\nΔένδρα για …βιταμίνη C!\nΤέλος αυτή είναι η κατάλληλη εποχή για το φύτεμα δέντρων. Από τα καρποφόρα, τα εσπεριδοειδή μπορούν πολύ καλά να φυτευτούν από τις αρχές Οκτωβρίου μέχρι το πρώτο δεκαήμερο του Νοεμβρίου. Έτσι μπορούμε να φυτέψουμε πορτοκαλιές, λεμονιές, μανταρινιές, κουμ κουατ, περγαμόντο, κίτρο, γκρέιπφρουτ και όλα τα άλλα είδη των φυτών που ανήκουν σε αυτή την οικογένεια. Βέβαια πρέπει να προσέξουμε η περιοχή που θα φυτευτούν να μην πλήττεται από παγετό κατά τη διάρκεια του χειμώνα.\nΕπίσης μπορούμε να φυτέψουμε διάφορους καλλωπιστικούς θάμνους που θέλουμε να σχηματίσουν φράχτες και μπορντούρες, όπως τα λιγούστρα, τα βιβούρνα, τα κυπαρίσσια λέυλαντ, τα λαγοκέρασα και διάφορα άλλα είδη. Βάζουμε λοιπόν γάντια και ποδιά, παίρνουμε τα εργαλεία και ξεκινάμε την κηπουρική για μια όμορφη, χρωματιστή και …νόστιμη χειμωνιάτικη συγκομιδή.